10 Lanun Terhebat Yang Pernah Menguasai Lautan!

Zaman Keemasan Perl4nvnan sememangnya pernah menghiasi lembaran sejarah dunia. Zaman tersebut menyaksikan ramai lelaki dan wanita keluar menggagahi lautan luas dan men3w4skan mvsvh demi mengejar harta karun berupa emas, perak, barangan kemas, dan lain-lain. Kebanyakan nama mereka masih diingati sehingga ke hari ini sebagai l4nvn masyhur, dan dalam artikel kali ini, kami akan kongsikan sepuluh orang l4nvn, lelaki mahupun wanita, yang pernah mengeggarkan lautan.

HENRY MORGAN

Kapten Morgan (Wales, 1635-1688 M) pada hari ini merupakan jenama 4r4k yang agak masyhur di Barat. Namun, nama di sebalik jenama 4r4k tersebut bergema dalam panggung sejarah perl4nvnan sebagai antara l4nvn terunggul.

Kehidupan awal Henry Morgan tidak berapa diketahui. Akan tetapi, sejarahwan sependapat tentang latar belakang keluarganya yang merupakan petani di selatan Wales. Perjalanan hidup yang membawa Morgan menceburi dunia perl4nvnan juga diselubungi misteri.

Apapun pada lewat 1600an, namanya sudah digeruni oleh kolonis-kolonis Sepanyol di Caribbean. Morgan dipercayai pernah mengarahkan anak-anak buahnya mengvrvng penduduk pekan Puerto Principe, Cuba, ke dalam sebuah gereja supaya mereka dapat mer0mp4k pekan tersebut tanpa gangguan. Pencapaian terulung Morgan adalah pen4klvkan Bandar Panama dengan 30 buah kapal dan 1200 orang anak kapal.

Morgan kemudian memperoleh nama El Diablo berikutan misinya membvrv emas, perak dan barangan kemas di Caribbean. Sepanjang kariernya, beliau pernah tertangkap (pada 1672 M), diberikan pangkat laksamana di England, dan berkhidmat sebagai gabenor Jamaica. Beliau menghabiskan hayatnya dengan penuh kehormatan sehinggalah ajal menjemputnya pada usia 53 tahun.

SAYYIDA AL-HURA

Sayyida al-Hurra (Iberia, 1485-1561 M) merupakan seorang l4nvn wanita yang masyhur pada kurun ke-15 dan 16 Masehi. Bapanya adalah seorang pembesar dan ibunya pula adalah seorang mualaf dari Kristian. Sebagai seorang anak bangsawan, Sayyida al-Hurra dibekalkan dengan pendidikan terbaik, merangkumi subjek matematik, teologi, dan bahasa. Gelaran Sayyida al-Hurra membawa maksud ‘penghulu wanita yang merdeka’.

Bagaimanapun pada suatu ketika, beliau memilih haluan hidup sebagai seorang l4nvn. Sebahagian sejarahwan berpandangan beliau tidak dapat melupakan peristiwa kejatuhan Granada dan bersumpah untuk merebut kembali kegemilangan tersebut. Walaupun beliau tidak mampu mendepani Sepanyol dan Portugal secara langsung, Sayyida al-Hurra menggugat kepentingan mereka dengan meny3r4ng kapal-kapal dagang milik kedua-dua kuasa itu.

Dalam kariernya, Sayyida al-Hurra pernah menjalinkan kerjasama dengan Oruç Reis. Walaupun sosok peribadinya dibenci oleh masyarakat Eropah, Sayyida al-Hurra tidaklah jatuh disebabkan oleh mereka. Sebaliknya, beliau digulingkan oleh orang dalam, iaitu menantunya sendiri.

FRANÇOIS L’OLONNAIS

François l’Olonnais (Perancis, c. 1630-1669 M) dianggap sebagai l4nvn paling k3j4m dalam sejarah. Nama sebenarnya tidak diketahui, namun sejarahwan meyakini beliau bermula daripada bawah; bekerja di sebuah ladang di Dunia Baru sebagai seorang hamba kontrak. Beliau kemudian melarikan diri dan menjadi seorang l4nvn. Sepanjang tempoh itu, beliau berjaya membina reputasi sebagai l4nvn yang digeruni. Buktinya, sehingga hari ini namanya diingati sebagai l4nvn paling k3j4m pernah hidup di muka bumi.

Kebiasaannya, kek3j4mannya itu ditumpahkan kepada warga Sepanyol. Beliau seringkali membvnvh kesemua anak kapal yang dit4w4nnya; lidah mereka dip0t0ng dan beliau bahkan pernah memakan jantung seorang tentera Sepanyol selepas meny3ks4nya.

Mungkin, kerana itulah kem4ti4n beliau dianggap sebagai satu balasan setimpal. Sewaktu l’Olonnais dan anak-anak buahnya terdampar di pantai Panama dan memasuki pedalaman hutan untuk mencari makanan dan minuman, mereka dit4ngk4p oleh suku tempatan. Mereka kemudian dibvnvh dan dimakan oleh suku asli tersebut.

BLACK CAESAR

Walaupun l4nvn berkulit hitam sememangnya banyak berpetualangan di atas lautan, kebanyakan nama mereka hilang dari lipatan sejarah. Antara l4nvn Afrika yang paling diingati sehingga ke hari ini ialah Black Caesar (Afrika Barat, men!ngg4l dunia 1718). Kehidupannya sebagai l4nvn bermula apabila beliau dijual sebagai h4mb4. Beliau yang dipercayai sebagai seorang pembesar tempatan disifatkan sebagai seorang yang bertubuh tinggi, gagah, dan bijak.

Hendak dijadikan cerita, kapal yang mengangkut beliau dan hamba-hamba Afrika lain karam di pantai Florida. Bagaimanapun, beliau terselamat lantas memulakan kariernya sebagai seorang l4nvn. Beliau dan kru l4nvnnya gemar menyamar sebagai pelaut yang terdampar dan meminta bantuan kapal-kapal yang lalu-lalang. Selepas kapal-kapal tersebut berhenti, mereka akan menaiki kapal tersebut dan memulakan kerja-kerja r0mp4kan. Segala hasil r0mp4kan kemudian dibawa ke tempat persembunyian.

Pada satu ketika, Black Caesar pernah bert3ngk4r dengan rakannya tentang seorang wanita. Pertengkaran tersebut berakhir dengan kem4ti4n rakannya di tangan beliau. Kebanyakan sumber menyatakan bahawa Black Caesar kemudiannya menyertai kru lanun Blackbeard. Bagaimanapun, karier perlanvn4nnya berakhir pada tahun 1718 apabila beliau diberkas atas jen4y4h mel4nvn dan menemui ajal di tali gantung.

SAMUEL BELLAMY

Samuel Bellamy atau Black Sam Bellamy (Inggeris, 1689-1717) sempat meneroka tujuh lautan, mer0mp4k dan mel4nvn sehingga menjadi l4nvn paling kaya dalam sejarah. Beliau dilahirkan di Devonshire, England, dan pada lewat usia remajanya, beliau menyertai pasukan tentera laut British dan terlibat dalam beberapa buah pert3mpvran.

Pada tahun 1716, berlaku pemb3r0ntakan di atas kapal dan Bellamy diangkat sebagai kapten baru bagi menggantikan kapten lama. Dalam tempoh hanya setahun, beliau dan anak kapalnya berhasil mer0mp4k lebih 50 buah kapal di Atlantik dan Caribbean sekaligus mengumpulkan jumlah kekayan bernilai $120 juta jika menurut perkiraan masa kini. Bellamy juga terkenal dengan pakaiannya yang mahal, khususnya kot hitam.

Sebagai seorang kapten, beliau bersifat demokatrik sehingga anak-anak kapalnya gemar memanggil beliau ‘Robin Hood versi l4nvn’. Namun, karier perl4nvnannya berlangsung sekejap sahaja. Pada tahun 1717, kapalnya karam sekaligus meng0rb4nkan nyawanya pada usia 28 tahun.

GRACE O’MALLEY

Grace O’Malley (Ireland, 1533-1603 M) dilahirkan di Ireland sekitar tahun 1530 sebagai puteri seorang bangsawan dan pedagang laut yang kaya. Selepas kematian bapanya, beliau mewarisi seluruh hartanya. Hasil pendapatan daripada perniagaan tersebut, dicampur pula dengan hasil-mahsul tanah yang diwarisi daripada ibunya, membolehkan Grace O’Malley menikmati kekayaan dan memiliki pengaruh yang ampuh dalam arena politik.

Beliau bertanggungjawab mengetuai 20 buah kapal yang dianggotai oleh ratusan kru dalam s3r4ngan ke atas kapal-kapal pedagang lain. Beliau juga kerapkali men3w4skan kapal-kapal kerajaan yang dihantar bagi menghentikan aktiviti perl4nvnannya. Pada usia 56 tahun, Grace O’Malley akhirnya diberkas. Namun, beliau sempat menghantar petisyen kepada Ratu England dan memujuknya supaya membebaskan beliau dan ahli keluarganya. Beliau dipercayai men!ngg4l dunia di Istana Rockfleet sekitar tahun 1603.

JANGGUT MERAH – BARBAROSSA BERSAUDARA

Hayreddin Barbarossa (Yunani, c. 1466/1478-1546) merupakan salah seorang l4nvn paling masyhur pada masa kini. Beliau juga dikenang sebagai laksamana Empayar Uthmaniyah paling cemerlang pada kurun ke-16. Hayreddin dilahirkan di Pulau Lesbos, Yunani, sekitar tahun 1478. Nama sebenarnya ialah Khizr. Beliau mempunyai tiga orang adik-beradik dan mereka semua menjadi l4nvn dan memperoleh kekayaan dan kemasyhuran dengan mer4mp4s kapal-kapal Eropah, khususnya milik Sepanyol dan Portugal di Mediterranean.

Mereka juga berjaya men4klvki kota Aljir di Afrika Utara dan bagi melindungi diri dari s3r4ngan Sepanyol, kota tersebut diserahkan kepada Uthmaniyah. Pada tahun 1518, hanya Hayreddin seorang sahaja tinggal lantaran adik-beradiknya yang lain telah gvgvr di medan p3r4ng.

Hayreddin tidak hanya mewarisi kepimpinan Aljir, akan tetapi beliau turut menyandang gelaran yang diberikan kepada adik-beradiknya oleh warga Eropah, iaitu Barbarossa (janggut merah). Beliau terus mencurahkan khidmat bakti kepada Empayar Uthmaniyah sebelum akhirnya bersara dan menghembuskan nafas terakhirnya di pantai utara Bosforus pada usia 68 tahun.

BLACKBEARD

Sejarah sememangnya kaya dengan nama-nama l4nvn yang berjaya. Namun antara kesemuanya, tiada yang dapat menandingi kemasyhuran Blackbeard. Beliau dilahirkan sebagai Edward Teach (Inggeris, 1680-1718) dan mempunyai perwatakan yang cukup menggerunkan; jambangnya yang panjang sering ditutupi kepulan asap pipa, dadanya dipenuhi dengan p!st0l dan p!sav pendek, pinggangnya pula diselit dengan dua bilah p3d4ng.

Blackbeard bertanggungjawab merampas lebih 40 buah kapal dagang di Caribbean, membvnvh ramai tahanan, dan mengambil ramai isteri tidak sah. Pada akhir karier beliau, Blackbeard ditangkap dan dihukum bvnvh oleh Tentera Laut Diraja Inggeris pada usia 35 tahun. Kepalanya digantung sebagai amaran kepada l4nvn-l4nvn lain. Blackbeard dianggap sebagai figura utama pada Zaman Keemasan Perl4nvnan dan  wataknya sering diromantiskan dalam buku mahupun layar perak, termasuklah The P!r4tes of the Caribbean.

FRANCIS DRAKE

Francis Drake (Inggeris, 1540-1596) merupakan pelaut upahan (privateer, l4nvn yang sah) yang berkhidmat untuk Ratu Elizabeth I dari England. Beliau banyak memangsakan Sepanyol, terutama bandar-bandar Sepanyol di pantai Florida. Perlayarannya yang paling masyhur diberangkatkan pada tahun 1577 dan beliau merupakan kapten Inggeris pertama yang mengelilingi bumi sambil meny3r4ng kota pelabuhan dan kapal-kapal Sepanyol. Atas jasanya itu, beliau dikurniakan pangkat kesatria oleh Ratu Elizabeth.

Beliau juga ditugaskan menyelamatkan kolonis-kolonis Inggeris di Pulau Roanoke dan membawa mereka pulang ke England. Selain itu, Drake bertanggungjawab men3w4skan Armada Sepanyol. Walaupun banyak halangan besar dalam hidupnya berjaya diharungi, Drake akhirnya tewas di tangan penyakit disentri dan menghembuskan nafas terakhirnya pada usia 56 tahun.

CHING SHIH

Kadangkala dipanggil sebagai Puan Cheng (China, 1775-1844), Ching Shih dianggap sebagai salah seorang l4nvn paling berjaya dalam sejarah. Beliau pernah bekerja sebagai pel4cvr, sebelum mengambil-alih kepimpinan Armada Panji Merah milik mendiang suaminya. Anak angkatnya, Cheung Po Tsai, dijadikan sebagai kapten armada merangkap kekasihnya.

Dengan bantuan beliau, Ching Shih mer0mp4k bandar-bandar pesisiran dan mengutip cukai daripada mereka. Kru l4nvn Ching Shih juga sering meny3r4ng kapal-kapal di Laut China Selatan, di samping berp3r4ng dengan kuasa-kuasa besar seperti Empayar British, Empayar Portugal, dan Dinasti Qing. Dicatatkan pada masa kemuncaknya, Ching Shih mempunyai lebih 1,500 buah kapal dan 80,000 orang anak buah.

Berikutan pengaruhnya yang besar, Kerajaan China akhirnya menawarkan pengampunan secara besar-besaran kepada l4nvn-l4nvn China. Ching Shih menerima tawaran tersebut dan menjalani sisa hidupnya sebagai pengusaha rumah jvd! dan rumah pel4cvran. Beliau men!ngg4l dunia pada usia 69 tahun.

TERJEMAHAN

Lizleafloor. (15 Disember 2020). 10 of the Most Famous Pirates, Male and Female, Who Ruled the Seas! Ancient Origins. https://www.ancient-origins.net/history-famous-people/famous-pirates-0014676


Neon Genesis Evangelion: Anime Mahakarya Cerminan Masyarakat Jepun

Ketika Tokyo sedang
mengalami kekurangan bekalan elektrik, akibat bencana tsunami dan gempa bumi
yang berlaku pada tahun 2011[1],
netizen Jepun mengambil inisiatif mereka sendiri, melancarkan kempen penjimatan
elektrik di Twitter. Dengan nama Operation Yashima, netizen menyebarkan imej,
poster dan juga pautan meminta penduduk di Tokyo agar menghentikan penggunaan
elektrik, terutama sekali di waktu puncak.[2]

Yang menariknya, nama Operation Yashima itu diambil dari siri anime popular, Neon Genesis Evangelion. Di dalam anime itu sendiri, Operation Yashima merujuk kepada satu operasi di mana seluruh Jepun bergelap, demi membekalkan tenaga elektrik kepada mecha EVA-01 yang sedang bertarung dengan raksasa Angel. [3]

Neon Genesis Evangelion, sebuah anime karya Hideaki Anno, merupakan sesuatu yang layak dipanggil sebagai mahakarya. Ianya bukan sahaja meninggalkan kesan dan impak kepada industri anime secara keseluruhannya, malah berjaya meninggalkan jejaknya dalam budaya masyarakat Jepun.

Tapi mengapa anime yang dilancarkan lebih daripada 20 tahun yang lalu ini, masih lagi segar dalam ingatan peminat (lebih-lebih lagi apabila ia ditayangkan semula di Netflix)? Kenapa anime ini masih lagi dibedah dan dikaji melalui rencana dan juga jurnal kajian? Itu semua kerana anime ini merupakan alegori dan cerminan terbaik terhadap realiti dan masalah yang kini sedang dihadapi masyarakat Jepun.

Hanya Mecha Di Permukaan

Neon Genesis Evangelion dilancarkan pada tahun 1995. Ketika itu siri-siri mecha dipenuhi dengan sub-genre Real Robot yang memaparkan mecha sebagai senjata peperangan. Jadi apabila Evangelion ditayangkan, ia menawarkan kelainan kepada mereka yang menontonnya.[4]

Evangelion menceritakan tentang Ikari Shinji, yang dikerah oleh NERV, sebuah organisasi paramilitari rahsia untuk memandu robot gergasi yang dipanggil sebagai EVA. Lebih merumitkan lagi keadaan adalah Ikari Shinji baru berusia 14 tahun, dan pada umur yang mentah seperti itu dia sudahpun dipaksa untuk bertarung dengan raksasa yang dipanggil Angel, yang ketinggiannya menyamai bangunan 23 tingkat.[5]

Kesemua ini berlaku di Tokyo-3 sebuah bandar yang dicipta khas untuk kemandirian manusia dalam menghadapi serangan Angel. Dunia ketika itu baru sahaja mengalami malapetaka yang maha dahsyat yang dipanggil sebagai Second Impact yang menghapuskan separuh daripada populasi bumi. Pada masa yang sama juga, paksi bumi berubah menyebabkan perubahan iklim yang teruk di seluruh dunia.[6]

Jika dilihat begitu sahaja, plot Evangelion ini lebih kurang sama sahaja dengan banyak anime yang lain (terutama sekali Gundam). Di mana seorang remaja dicampak ke medan peperangan dan terpaksa menghadapi realiti yang berlaku di sana. Tapi Evangelion memaparkan dengan baik sekali tekanan dan juga kesan psikologi yang dihadapi remaja yang memandu mecha ini.[7]

Shinji Ikari pada mulanya enggan memandu EVA. Kerana EVA merupakan satu-satunya senjata yang mampu menghalang kemaraan Angel, makhluk yang membawa kepada kehancuran manusia. Shinji Ikari tidak mahu menanggung beban yang besar seperti itu, namun dia tidak mampu untuk menolak, kerana Pengarah kepada NERV, adalah ayahnya sendiri, yang kasihnya selama ini didambakan Shinji.[8]

Oleh kerana itulah, dengan berat hatinya, Shinji
akhirnya memandu EVA dan bertarung dengan Angel. Membawa kita menelusuri
pertarungan demi pertarungan, pendedahan demi pendedahan, sehingga kita mula
sedar ada sesuatu di bawah permukaan yang cuba ditonjolkan dalam Neon Genesis
Evangelion. Siri ini bukan sekadar siri pertarungan mecha semata-mata.[9]

Inilah yang tidak ditonjolkan oleh banyak anime-anime mecha ketika itu. Bahawa beban yang ditanggung oleh pemandu mecha ini amatlah berat, dan mampu menganggu psikologi mereka, lebih-lebih lagi apabila melihatkan umur mereka yang masih lagi remaja. Dan ini ditunjukkan dengan jelas sekali, dalam Evangelion, apabila Shinji mula mengalami tekanan dan kemurungan (depression) melampau akibat terlalu lama memandu Eva.[10]

Di pertengahan cerita pula kita mengetahui, seperti namanya, Neon Genesis Evangelion membawa plot yang penuh dengan simbolisma Kristian. Dengan nama seperti Adam, Lilith dan juga Eva (konotasi untuk Eve), Evangelion cuba untuk menceritakan semula asal-usul kejadian manusia,tapi dengan menokok tambah unsur sains bagi menjustifikasikan rasional di sebaliknya.[11]

Pun begitu, seperti yang saya sebut di atas tadi, Evangelion bukan hanya sekadar anime dengan simbolisma Kristian semata-mata. Bagaikan tasik yang dalam, ada sesuatu di bawah permukaan anime ini yang perlu kita selami untuk memahami mesej dan pengajaran yang cuba disampaikan. Terutama sekali mesej penting yang ditujukan buat masyarakat Jepun.

Hikikomori dan Hedgehog’s Dilemma

Sebelum kita menyelam ke dasar, perlulah kita ambil tahu dahulu, apa yang kita boleh jangka berada di dasar. Kerana di dasar itu adalah mesej yang ditinggalkan oleh Hideaki Anno untuk masyarakat Jepun. Untuk itu mari saya bawa anda sebentar, untuk mengenal mengenai masalah yang kini dihadapi oleh masyarakat Jepun, Hikikomori.

Hikikomori, merupakan satu fenomena pengasingan diri yang kini sedang melanda golongan muda di Jepun. Perkara ini cukup merisaukan kerajaan Jepun kerana ia berisiko tinggi dalam memberi impak terhadap sosial dan juga ekonomi negara maju itu. [12]

Kerajaan Jepun mendifinasikan Hikikomori sebagai
mereka yang mengasingkan diri dari masyarakat dalam tempoh lebih dari 6
bulan.  Dan kebanyakan dari mereka ini
berumur di antara 15-39 tahun. Ada beberapa sebab yang dikenalpasti  menjadi punca kepada kewujudan hikikomori ini,
dari tekanan masyarakat sehinggalah ke masalah mental.[13]

Jika kita melihat dengan lebih teliti masalah hikikomori ini, kita boleh merumuskannya menggunakan satu alegori yang mudah. Ianya dipanggil sebagai Hedgehog’s Dilemma, ataupun Dilema Si Landak yang sering digunapakai oleh ahli psikiatri terkemuka, Sigmund Freud. Menurut Freud, seperti si landak yang takut untuk tercedera, atau mencederakan yang lain apabila bersama ataupun mendekati sesama mereka, begitu jugalah manusia, yang takut untuk terluka hati, ataupun melukakan hati yang lain. [14]

Ia merupakan satu analogi yang mudah untuk menggambarkan betapa rapuhnya hati manusia, dan betapa mudahnya untuk kita melukakan hati yang tersayang. Samalah juga seperti pepatah Melayu, “Sedangkan Lidah lagi tergigit”, begitulah yang dihadapi oleh belia Jepun yang mengamalkan hikikomori. Tuntutan dan stigma masyarkat Jepun yang memandang serong pada mereka yang tidak berjaya memaksa sang Landak ini untuk menjauhkan diri dan hidup terasing berseorangan.[15]

Tapi apa kaitan Hikikomori, Dilema Sang Landak dan juga Neon Genesis Evangelion yang sedang kita bincangkan? Untuk pengetahuan anda, Hedgehog’s Dilemma merupakan tajuk dan juga tema perbincangan utama dalam salah satu episod Evangelion (Episod 4). Tapi ianya bukan hanya dibincang pada takat itu sahaja, malah ia akan berkembang menjadi tema utama di pengakhiran animasi mahakarya ini.[16]

Human Instrumentality Project

Di akhir Evangelion, kita didedahkan tentang punca sebenar Second Impact. Di mana ia merupakan insiden yang berlaku hasil eksperimen SEELE (organisasi di belakang NERV) yang cuba untuk berlagak sebagai tuhan. Tapi kita juga didedahkan yang SEELE juga merancang untuk membawa semua manusia ke tahap evolusi yang lebih tinggi melalui Human Instrumentality Project.[19]

Evangelion memaparkan Shinji Ikari sebagai watak yang mengalami Dilema Sang Landak. Kerana ditinggalkan oleh ayahnya sejak kecil, Shinji dambakan perhatian dan kasih sayang dari mereka yang berada di sekitarnya, tapi pada masa yang sama dia takut untuk melukakan hati mereka yang berada di sekelilingnya. Disebabkan itulah konflik dalam diri Shinji diterjemahkan dalam plot pengakhiran Evangelion, yang dipanggil sebagai Human Instrumentality Project.[17][18]

Human Instrumentality Project direka dengan tujuan untuk mengumpulkan semua manusia, dari entiti individu dengan identiti yang berbeza, bercampur menjadi satu kelompok cecair, seperti sup primordial yang wujud di permulaan kewujudan bumi. Dan ia seperti satu penyelesaian yang bijak buat Shinji, kerana jika mereka bersatu dan berkumpul bersama, dalam satu identiti sahaja, maka tiada lagi risiko untuknya menyakiti di antara satu sama lain.[20]

Human Instrumentality Project ini boleh diibaratkan seperti golongan hikikomori, yang cuba mengasingkan diri mereka dari manusia lain, dan duduk bersama dengan anime ataupun permainan video yang sudah pastinya tidak akan terluka ataupun melukakan hati mereka. Kerana tidak sanggup menahan diri dari terluka, ataupun menanggung kesakitan dengan bersama manusia yang lain, mereka lebih suka menyendiri, seperti cecair yang tiada fungsi, hanya termendap tanpa bergerak.[21]

Di episode akhir Shinji diberi pilihan, sama ada ingin meneruskan Human Instrumentality Project, memastikan semua manusia bercampur menjadi sup primordial,ataupun kembali kepada asal, dengan risiko untuk terluka dan melukakan hati yang lain. Jika semua manusia kekal sebagai sup primordial, mereka boleh hidup bersama, saling faham memahami antara satu sama lain, tapi mereka tidak lagi mempunyai identiti tersendiri, sebaliknya hanya dikenali sebagai satu entiti sahaja, iaitu manusia.[22]

Tapi jika mereka kembali kepada asal, masing-masing dengan identiti yang berbeza, mereka akan kembali bertengkar ataupun melukakan antara satu sama lain, sesuatu yang ditakuti dan tidak diingini oleh Shinji. Ia adalah satu dilema yang dihadapi oleh Shinji, Sang Landak, dan juga mereka yang mengamalkan hikikomori di Jepun.[23]

Mujurlah di akhir cerita, Shinji mengambil langkah untuk membawa manusia semua kembali kepada asal, walaupun dengan risiko untuk disakiti. Kerana padanya identiti dan kewujudan individu itu lebih penting,dari kesakitan yang dirasai oleh hati. Kerana dengan identiti yang berbeza dan kerjasama di antara setiap individu ini, memungkinkan mereka untuk mewujudkan tamadun manusia yang hebat, dengan pencapaian teknologi yang ulung seperti EVA dan juga Tokyo-3.

Dan itulah mesej yang cuba disampaikan oleh Hideaki
Anno melalui mahakarya-nya ini.

Mesej Sepanjang
Zaman

Agak ironik bila difikirkan yang karya yang sepatutnya membawa masyarakat Jepun keluar dari budaya otaku dan juga Hikikomori secara tidak lansungnya menyumbang kepada tersebarnya budaya itu. Dengan penjualan patung permainan, dan banyak lagi barangan yang diinspirasikan dari anime ini, Evangelion akan terus menerus meninggalkan jejaknya dalam budaya masyarakat Jepun.[24]

Pun begitu, agak menyedihkan apabila mesej yang cuba disampaikan dalam Evangelion tidak sampai kepada mereka yang menontonnya. Data dari kerajaan Jepun menganggarkan terdapat sehingga 1.55 juta orang Jepun berpotensi menjadi hikikomori. Dengan jumlah yang banyak seperti itu, ia bakal memberi kesan yang besar kepada ekonomi Jepun, dengan kurangnya sumber tenaga manusia tempatan.[25]

 Ini secara
tidak lansung akan membawa masuk pekerja dari luar dan mengancam identiti
negara matahari terbit itu. Mesej yang disampaikan melalui Neon Genesis
Evangelion 20 tahun yang lalu jelas, dan masih lagi terpakai, lebih-lebih lagi
di waktu genting seperti ini.

Operation Yashima (yang fiksyen dan juga realiti) menunjukkan apabila manusia berlainan identiti ini bekerjasama, mereka mampu melakukan sesuatu yang menakjubkan. Golongan hikikomori juga perlu keluar dari sup primordial mereka dan bekerjasama walaupun dengan risiko untuk disakiti bagi mengekalkan identiti Jepun sebagai salah satu negara maju di Asia.

RUJUKAN:

Abbas, M. (2019, August 26). Hikikomori- Fenomena
  Pengasingan Diri Dalam Masyarakat. Retrieved from The Patriots:
  https://www.thepatriots.asia/hikikomori-fenomena-pengasingan-diri-daripada-masyarakat/

Ashford, S. (2019, July 26). 10 Best Mecha/Giant
  Robot Anime Of The ’90s. Retrieved from CBR.com:
  https://www.cbr.com/anime-best-mecha-series-1990s/

Broderick, M. (2002). Anime’s Apocalypse:Neon
  Genesis Evangelion. Intersections: Gender, History and Culture in the
  Asian Context, Issue 7.

CNN Library. (2019, March 4). 2011 Japan
  Earthquake – Tsunami Fast Facts. Retrieved from CNN:
  https://edition.cnn.com/2013/07/17/world/asia/japan-earthquake—tsunami-fast-facts/index.html

Conrad, A. (2018, November 6). People in Japan
  are increasingly shutting themselves off from society. Retrieved from GQ
  Magazine: https://www.gq-magazine.co.uk/article/hikikomori-japan

Crandol, M. (2002, June 11). Understanding
  Evangelion. Retrieved from Anime News Network:
  https://www.animenewsnetwork.com/feature/2002-06-11

Frank, A., & Romano, A. (2019, Jun 21). 8
  things to know about Neon Genesis Evangelion, the legendary anime now
  streaming on Netflix. Retrieved from Vox:
  https://www.vox.com/2019/6/21/18683621/neon-genesis-evangelion-netflix-release-explained

Loo, E. (2011, 3 12). Evangelion Inspires Real
  Operation Yashima After Quake. Retrieved from Anime News Network:
  https://www.animenewsnetwork.com/news/2011-03-12/evangelion-inspires-real-operation-yashima-after-quake

M.A, L. R. (2012, Jan 8). Social Media and the
  Hedgehog’s Dilemma. Retrieved from Psychology Today:
  https://www.psychologytoday.com/us/blog/creative-synthesis/201201/social-media-and-the-hedgehogs-dilemma

Oskin, B. (2017, September 13). Japan Earthquake
  & Tsunami of 2011: Facts and Information. Retrieved from Live
  Science:
  https://www.livescience.com/39110-japan-2011-earthquake-tsunami-facts.html

Plata, L. M. (2014). The Crisis of the Self in Neon
  Genesis Evangelion. Kinema Club Conference for Film and Moving Images from
  Japan XIII.

Stephen, B. (2019, June 22). Neon Genesis
  Evangelion is the perfect story for this moment in history. Retrieved
  from The Verge:
  https://www.theverge.com/2019/6/22/18701441/neon-genesis-evangelion-hedgehogs-dilemma-shinji

Stewart-Ahn, A. (2019, June 19). Neverending
  Evangelion. Retrieved from Polygon:
  https://www.polygon.com/2019/6/19/18683634/neon-genesis-evangelion-hideaki-anno-depression-shinji-anime-characters-movies

Tsang, G. F. (February 2016). Beyond 2015: Nihilism
  and Existentialist Rhetoric. Journal of International and Advanced Japanese
  Studies, 35-43.

Tucker, C. (2019, April 2). ‘Neon Genesis
  Evangelion’: Subversion, Psychoanalysis and the Lasting Appeal of Demanding
  Art. Retrieved from Vague Visages:
  https://vaguevisages.com/2019/04/02/neon-genesis-evangelion-subversion-psychoanalysis-and-the-lasting-appeal-of-demanding-art/

Weisberger, M. (2019, May 24). Chernobyl vs.   Fukushima: Which Nuclear Meltdown Was the Bigger Disaster? Retrieved from   Live Science: https://www.livescience.com/65554-chernobyl-vs-fukushima.html

NOTA KAKI:

[1] (Oskin, 2017)

[2] (Loo, 2011)

[3] (Loo, 2011)

[4] (Ashford, 2019)

[5] (Crandol, 2002)

[6] (Broderick, 2002)

[7] (Stephen, 2019)

[8] (Stewart-Ahn, 2019)

[9] (Crandol, 2002)

[10] (Tucker, 2019)

[11] (Broderick, 2002)

[12] (Abbas, 2019)

[13] (Abbas, 2019)

[14] (M.A, 2012)

[15] (Abbas, 2019)

[16] (Plata, 2014)

[17] (Tsang, February 2016)

[18] (Plata, 2014)

[19] (Crandol, 2002)

[20] (Frank & Romano, 2019)

[21] (Tucker, 2019)

[22] (Tsang, February 2016)

[23] (Crandol, 2002)

[24] (Frank & Romano, 2019)

[25] (Conrad, 2018)


Doolittle Raid: Dendam Kesumat Jepun Terhadap Krew Doolittle

Dalam artikel sebelumnya, kita sudah melihat bagaimana impak Serangan Doolittle (Doolittle Raid) bukan saja menaikkan moral tentera Bersekutu tetapi juga menjejaskan moral tentera Jepun yang berada di perbatasan. Dan serangan ini juga mencetuskan kemarahan tidak terhingga Jepun kerana serangan tersebut mendedahkan Maharaja Hirohito kepada bahaya serangan udara. Dan ini mencetuskan serangan balas dendam yang dikenali sebagai Kempen Jiangxi-Zhejiang ke atas mana-mana warga China yang melindungi anggota Tentera Udara Amerika Syarikat dalam serangan tersebut.

KEKELIRUAN

Seperti yang diketahui, operasi yang dirancang Leftenan Kolonel James Doolittle ini merupakan satu operasi rahsia yang hanya diketahui beberapa pihak saja. Malah bagi krew yang terlibat dalam serangan tersebut, mereka hanya diberitahu sebelum berangkat dari kapal pengangkut pesawat USS Hornet. Ada yang menyifatkan juga ia sebenarnya satu jenaka memandangkan mereka berlepas dari pelabuhan pada 1 April 1942. Malah ketua kerajaan China, Jeneral Chiang Kai-Shek tidak tahu-menahu berkenaan operasi Doolittle. Tindakan merahsiakan operasi ini mencetuskan perdebatan kerana mengikut pemahaman Jeneral Claire Chennault menyangka kedua-dua kepimpinan tentera China dan Amerika Syarikat sudah diberitahu pasal ini. Jika mereka diberitahu lebih awal, mereka boleh saja menyelamatkan majoriti atau kesemua krew pengeboman jika mereka mendarat di Chongqing. Sekiranya mereka berbuat demikian, mereka boleh menjadi sebahagian daripada pakatan udara Amerika Syarikat/China.

Dan ini menimbulkan masalah apabila krew-krew pengebom Doolittle selesai menjalankan misi mereka. Atas sebab yang tidak diketahui, Laksamana Madya William Halsey yang mengetuai USS Enterprise tidak menghantar mesej ke Washington untuk memberitahu China untuk menghidupkan isyarat mendarat bagi membantu mereka mendarat. Salah satu sebab yang boleh difikirkan ialah Halsey tidak mahu mesej yang dihantar akan mendedahkan kedudukan konvoi Enterprise dan kapal-kapal lain yang dalam perjalanan pulang. Ini bukanlah mengejutkan kerana selepas serangan berakhir, Tokyo sudah mengerahkan kumpulan kapal yang hendak bertolak ke Lautan Hindi berpatah balik dan mengejar kumpulan kapal Amerika Syarikat.

DENDAM

Dan apa yang dibimbangi akhirnya berlaku dan Jepun sudah berjanji akan menghukum mana-mana pihak yang terlibat dalam serangan ini termasuk China. Ini ditambah pula ketidakyakinan pegawai Amerika termasuk Doolittle sendiri bahawa tentera China tidak akan berupaya menangkis serangan ganas tentera Matahari Terbit. Bagi para mubaligh Kristian yang berada di kawasan sempadan China dengan wilayah China yang dijajah Jepun, mereka tahu tindak balas pastinya kejam dan tiada perikemanusiaan. Kisah pembunuhan beramai-ramai dan kejadian rogol membabitkan tentera Jepun di Nanking sudah bikin ramai kecut perut termasuk bagaimana warna sungai bertukar merah kerana dipenuhi darah orang terbunuh. Seorang paderi Amerika bernama Herbert Vandenberg bercerita, “Perkara pertama yang anda lihat ialah sekumpulan tentera berkuda. Penunggangnya memakai topi keledar dan but serta membawa sub-mesingan.”

Vandenberg sudah mendengar berita serangan Doolittle di kawasan misi di bandar Linchwan, sebuah bandar yang mempunyai populasi seramai 50,000 orang. Bandar tersebut turut mempunyai gereja Katolik terbesar di selatan China dan berupaya memberi perlindungan seramai seribu orang. Beberapa hari selepas serangan, Vandenberg mendapat tahu beberapa paderi tempatan di Poyang dan Ihwang memberi perlindungan kepada anggota krew yang terlibat. Beliau menambah, “Mereka datang kepada kami dengan berjalan kaki. Mereka amat letih dan lapar. Pakaian mereka rosak dan koyak akibat menuruni gunung selepas terjun dari pesawat. Kami memberi mereka makan ayam goreng. Kami basuh dan balut luka mereka serta membasuh pakaian mereka. Sementara biarawati pula menyediakan kek sebagai hidangan kepada krew. Kami turut memberi mereka tempat tidur.”

Pada awal Jun 1942, tentera Jepun datang membawa angin kemusnahan dan kesedihan kepada penduduk. Paderi Wendelin Dunker memerhatikan serangan Jepun ke atas bandar Ihwang, “Mereka menembak sesiapa saja, lelaki, wanita, kanak-kanak, lembu, khinzir, apa saja benda yang bergerak. Mereka merogol wanita yang berusia antara 10 hingga 65 tahun sebelum membakar bandar tersebut sampai hangus selepas selesai menjarah.” Dunker menambah, “Mayat-mayat yang dibunuh dibiarkan saja reput bersama bangkai binatang ternakan dan tidak mendapat sebarang bentuk penegbumian.”

Pada subuh 11 Jun, tentera Jepun mara ke bandar Nancheng dan mencetuskan satu insiden yang dipanggil Rape of Nancheng. Tempoh tersebut dianggap satu tempoh yang menyedihkan bagi para mubaligh yang berada di situ. 800 wanita ditangkap dan dikumpulkan di satu gudang di luar pintu timur. Reverend Frederick McGuire bercerita dalam catatannya, “Selama sebulan, tentera Jepun berada di Nancheng dan merayau di jalan-jalan penuh dengan runtuhan hanya memakai seluar dalam, dalam keadaan mabuk dan sentiasa mencari wanita. Wanita dan kanak-kanak yang tidak dapat melarikan diri dari Nancheng akan mengingati mereka untuk tempoh yang lama. Bagi kaum Hawa, mereka ingat kerana mereka dirogol berkali-kali oleh tentera Jepun dan menghidap penyakit kelamin yang dijangkiti daripada perogol-perogol mereka. Sementara kanak-kanak pula berkabung kerana bapa mereka dibunuh dengan kejam dengan tujuan membentuk orde baru Asia Timur.”

Pada akhir pendudukan mereka di Nancheng, bandar tersebut dimusnahkan secara sistematik dan dijarah sampai habis. Semua radio di situ dirampas sementara bekalan perubatan dan peralatan pembedahan turut dicuri dari hospital tempatan. Pasukan jurutera bukan saja merosakkan loji elektrik tetapi juga mencuri besi landasan keretapi kawasan tersebut. Kemudian, pihak Jepun turut menghantar pasukan pemusnah pada 7 Julai dengan hasrat membakar bandar tersebut dari sebelah selatan selama tiga hari demi memastikan ianya hangus sama sekali.

Dunker menulis selepas melihat kemusnahan Nancheng, “Tentera Jepun seperti belalang juta, mereka tidak meninggalkan apa-apa melainkan kemusnahan.” Selain menjarah bandar dan kampung, mereka tidak segan-silu mencuri madu dan memusnahkan sarang lebah, menyembelih semua binatang ternakan, merosakkan sistem pengairan dan saliran serta membakar tanaman penduduk. Mana-mana penduduk yang didapati membantu krew pengebom Doolittle akan ditangkap, diseksa dan dibunuh. Di Nancheng, tentera Jepun memaksa sekumpulan penduduk yang membantu dipaksa makan najis sebelum dipaksa beratur 10 orang daripada mereka. Tentera ini akan bermain permainan menembak di mana mereka akan mengira berapa ramai dapat ditembusi dengan sebutir peluru apabila mereka mula menembak. Sementara di Ihwang pula, Ma Eng-lin yang memberi perlindungan kepada juruterbang Harold Watson dibungkus dengan selimut dan diikat pada sebuah kerusi sementara pihak tentera menuang minyak tanah ke atasnya. Setelah itu, isterinya dipaksa membakar Eng-lin sampai mati.

Reverend Charles Meuss pula menulis, “Krew Doolittle tidak sedar semua hadiah yang diberi mereka sama ada payung terjun, sarung tangan, duit syiling dan pek rokok akan menjadi bukti kehadiran mereka di situ dan membawa kepada kematian orang yang membantu mereka.” Jika anda mahu lihat skala kemusnahan yang dibawa mereka, boleh lihat statistik yang dikumpul Reverend Bill Mitchell dari United Church of Canada. Berdasarkan pemerhatiannya dan disokong dengan data yang disediakan penduduk tempatan, mereka melancarkan 1,131 serangan ke atas Chuchow yang membunuh 10,246 penduduk dan meninggalkan 27,456 penduduk kehilangan tempat tinggal. Mereka turut memusnahkan 62,146 rumah, mencuri 7,620 lembu dan membakar 30% tanaman penduduk. Di Yushan pula, 2,000 penduduk mati dibunuh dan 80 peratus rumah penduduk musnah. Bandar yang pernah memberi perlindungan kepada Davy Jones dan Hoss Wilder ini menyaksikan kebanyakan rumah penduduk musnah dan sukar mencari mana-mana rumah yang tidak terjejas daripada operasi ini.

PERANG BIOLOGI

Pada Ogos 1942, Jepun menggerakkan Unit 731, satu unit bertanggungjawab untuk perang biologi serentak dengan pengunduran tentera Jepun dari bandar-bandar yang diduduki. Unit ini bertanggungjawab mencemarkan perigi, sungai dan ladang-ladang dengan harapan ia mengakibatkan populasi penduduk dan tentera China jatuh sakit. Antara kaedah yang digunakan ialah wabak, antraks, kolera dan tifoid di mana ia disebarkan melalui semburan, kutu dan pencemaran air. Di Nanking, unit tersebut mengisi bakteria dalam satu botol besi dan dibaling ke dalam perigi, paya dan kawasan kediaman. Mereka turut menyediakan makanan yang dicemari dengan tifoid dan diberi kepada tawanan perang China yang kelaparan. Mereka kemudian dibenarkan pergi dengan tujuan menyebarkan wabak tifoid dalam kalangan penduduk. Unit tersebut turut bertanggungjawab membuat 400 biskut yang dicemari dengan tifoid dan sengaja meletakkan di tempat mudah dijumpai seperti pokok dan pagar bagi menggoda penduduk yang kelaparan makan.

Kemusnahan di wilayah itu menyebabkan sukar bagi sejarawan dan pengkaji mengira berapa ramai yang sakit dan kenapa mereka sakit. Ini kerana tindakan Jepun yang memusnahkan hospital dan klinik, ribuan mayat dan bangkai yang menyumbat perigi dan memenuhi kawasan runtuhan turut mencemarkan sumber air minuman penduduk. Kemusnahan turut memaksa penduduk membuang air dalam lubang tanah yang digali, memudahkan ia terdedah kepada ancaman jangkitan penyakit. Catatan golongan mubaligh dan wartawan turut menunjukkan ramai penduduk jatuh sakit akibat malaria, disenteri dan kolera sebelum Unit 731 beroperasi.

Pada Disember 1942, bandar Luangshan di wilayah Chekiang terpaksa diserang dengan wabak kolera. Pada musim bunga berikutnya, bandar tersebut terpaksa dikuarantin kerana diserang wabak epidemik yang dahsyat. Dan ironinya, sesetengah mangsa Unit 731 ialah tentera Jepun sendiri. Hampir 10,000 tentera Jepun dijangkiti dengan penyakit semasa kempen di Chekiang. Ini berdasarkan pendedahan seorang tentera Jepun yang ditawan pada tahun 1944 kepada pihak Amerika. Laporan perisikan Amerika melaporkan, “Kebanyakan penyakit yang dihadapi ialah kolera tetapi penduduk turut terkena disenteri dan kutu. Mereka dibawa ke hospital terutama Hospital Tentera Hangschow tetapi kebanyakan mangsa kolera yang lambat mendapat rawatan mati. 1,700 tawanan perang turut mati akibat kolera. Jumlah sebenar kematian jauh lebih tinggi tetapi menjadi amalan biasa untuk tidak menyatakan jumlah sebenar kematian.”

Kempen kejam Unit 731 Jepun di Chekiang dan Kiangsi menimbulkan kemarahan ramai pemimpin tentera Jepun termasuk Kai-shek sendiri. Beliau melaporkan kekejaman pihak Jepun ke atas warga China melalui mesejnya ke Washington, “Tentera Jepun menyembelih lelaki, wanita dan kanak-kanak di kawasan tersebut. Biar saya ulangi, tentera Jepun menyembelih lelaki, wanita dan kanak-kanak di kawasan tersebut.” Sementara akhbar-akhbar utama Amerika seperti Los Angeles Times dan New York Times menyelar tentera Jepun sebagai binatang dan motif kekejaman mereka bersandarkan kepada sikap pengecut empayar itu sendiri. Cerita tersebut bagaimanapun tidak mendapat sambutan dan kempen-kempen kejam ini lama-kelamaan dilupakan.

Bagaimanapun selepas perang, dalang operasi seperti Jeneral Shunroku Hata ditahan dan dibicarakan atas jenayah perang dan konspirasi melancarkan perang ganas. Akibatnya, Hata dihukum penjara seumur hidup. Tetapi jeneral itu diberi parol pada tahun 1954 dan meninggal dunia pada tahun 1962. Sementara bagi perancang Unit 731 pula, tidak ramai yang dibicarakan atas jenayah perang dan kemanusiaan kerana ironinya, kedua-dua Amerika Syarikat dan Kesatuan Soviet mengadakan perjanjian dengan mereka. Perjanjian yang dimaksudkan ialah maklumat eksperimen berkenaan senjata biologi Jepun sebagai tukaran kepada imuniti atau hukuman ringan.

SUMBER


Kaum Saami – Penduduk Asli Eropah

Jika anda mengikuti siri televisyen Vikings di saluran History baru-baru ini, tentunya anda akan perasaan mengenai kewujudan satu kaum yang dipanggil saami yang menyertai pakatan diantara Lagertha dan Ubbe bagi berperang dengan Ivar the Boneless dan Raja Harald. Lagertha menjemput Raja Svase – raja kaum saami bersama anaknya, Puteri Snaefrid dan pengikut-pengikutnya menyertai perang tersebut kerana kepakaran mereka dalam selok-belok hutan di utara Eropah.

Tidak seperti siri televisyen yang lain, siri televisyen Vikings merupakan satu karya fiksyen berdasarkan peristiwa sebenar tentang penjelajahan kaum Viking di Eropah bahkan hingga ke utara Afrika. Kebanyakan watak-watak utama dalam siri ini seperti Ragnar lothbrok, Lagertha, Bjorn Ironside dan ramai lagi ditulis berdasarkan tokoh-tokoh sebenar dalam lagenda Viking. jadi, semestinya kaum Saami yang diperkenalkan dalam siri Vikings musim ke-5 kali ini benar-benar wujud di utara Eropah.

Kaum saami merupakan salah satu masyarakat asli di Eropah dan satu-satunya masyarakat asli di utara Eropah yang diiktiraf oleh Konvensyen ILO (Indigenous and Tribal Peoples) yang diadakan pada 27 Jun 1989. Kebanyakan kaum saami tinggal di kawasan sapmi (kawasan utara eropah meliputi negara Norway, Sweden, Finland dan barat laut Rusia). Mengikut kajian dari ahli arkeologi, kaum Saami mula mendiami Utara Eropah dan barat laut Russia sekurang-kurangya sekitar 5,000 tahun yang lalu.

Sebelum zaman moden tiba di Eropah, kaum Saami hidup secara berpindah-randah bergantung kepada perubahan musim di kawasan itu. Secara ringkas, kaum saami boleh dibahagikan kepada dua kumpulan iaitu kaum Saami laut dan kaum Saami gunung. Kaum Saami laut tinggal di tebing-tebing hilir sungai dan bergantung hidup dengan menangkap ikan, dan bercucuk tanam. Masyarakat Saami gunung pula tinggal di pedalaman hutan dan bergantung hidup dengan memburu rusa kutub liar.

Walaubagaimanapun, semua ini berubah sekitar 1500 tahun yang lalu apabila masyarakat Saami menemukan cara menjinakkan rusa kutub liar dan mula mengembala kawanan rusa kutub dan hidup secara nomad bergantung kepada penghijrahan kawanan rusa kutub bagi mencari kawasan yang mempunyai tumbuhan yang cukup bagi rusa kutub. Sejak dari itu, kegiatan mengembala rusa kutub menjadi sinonim dengan kehidupan kaum Saami.

Hampir semua perkara mengenai kaum saami berkait-rapat dengan rusa kutub. Pakaian utama kaum saami dipanggil gakti diperbuat daripada kulit dan bulu rusa kutub. Lavvu atau khemah sementara yang digunakan kaum ini ketika mengembala pula diperbuat dari ranting kayu panjang yang dipacak membentuk kon dan dilitup dengan kulit rusa kutub. Diet utama kaum Saami juga datang dari daging rusa kutub. Selain itu, peralatan muzik utama yang digunakan kaum ini ketika menyanyikan joik (lagu tradisional kaum Saami) adalah seruling panjang yang dipanggil fadno dan gendang khas yang diperbuat dari kulit rusa kutub.

Pada zaman sekarang, dianggarkan populasi kaum Saami hanya tinggal dalam 137,000 sahaja. Daripada jumlah itu, hanya 10% sahaja yang masih aktif menjalankan kegiatan mengembala rusa kutub manakala selebihnya bekerja dalam pelbagai bidang yang lain seperti nelayan, perlombongan, pembalakan dan lain-lain lagi. Seperti masyarakat orang asli yang lain, sejarah dan budaya kaum ini semakin terhakis ditelan arus kemodenan. Kebanyakan kaum Saami telah berasimilasi dengan masyarakat moden Eropah. Hasilnya, semakin kurang kaum saami bertutur dalam bahasa Saami dan semakin kurang bilangan kaum Saami yang masih hidup secara nomad kerana keterbatasan sempadan negara dan tekanan dari kerajaan tempatan.

Rujukan


Taiping: Kerajaan Kristian Yang Pertama Dan Terakhir Di China

Siapa sangka, kegagalan seseorang dalam usaha mahu lulus peperiksaan perkhidmatan awam boleh membawa kepada salah satu peristiwa politik terpenting dalam sejarah China: Pemberon.takan Taiping. Pergolakan sosial dan keagamaan pada pertengahan abad ke-19 ini didalangi oleh Hong Xiuquan, yang dilahirkan pada tahun 1814 di Wilayah Guangdong, China.

Pergelutan Hong dalam bidang akademik menjadikan dia seorang yang fanatik keagamaan dan dia memimpin golongan petani di tenggara China dalam gerakan besar-besaran yang mengancam kuasa pemerintahan dinasti Qing hingga menyebabkan berjuta nyawa melayang.

Keluarga Hong tergolong dalam kumpulan etnik Hakka terpinggir, yang berasal dari utara China tetapi berhijrah ke wilayah selatan pada abad ke-13. Orang Hakka mengekalkan budaya mereka sendiri yang berasingan dan tak pernah berasimilasi sepenuhnya dengan budaya tempatan di selatan China. Tradisi dan bahasa mereka tetap berbeza.

Keluarga dan rakan Hong Xiuquan melihat potensi besar dalam dirinya dan berbelanja besar untuk membiayai pendidikannya. Sekiranya dia lulus dalam peperiksaan perkhidmatan awam Confucianisme, Hong boleh menjadi pegawai kerajaan, yang akan membawa kekayaan dan prestij kepada bangsanya.

Untuk mengambil peperiksaan, Hong terpaksa merantau ke ibu kota wilayah, Guangzhou. Dia mengambil peperiksaan buat pertama kali pada tahun 1827 tetapi gagal, lalu pulang ke kampung dan bekerja sebagai guru sekolah.

Hong tak berputus asa dan dia merantau ke ibu kota sebanyak dua kali lagi untuk mengambil peperiksaan, namun kedua-duanya gagal dan dia mengalami gangguan sistem saraf selepas cubaannya pada tahun 1837.

Semasa jatuh sakit, dia mendakwa telah mengalami visi yang membawa dia ke ‘alam di sebalik mata’ di syurga dan bercakap dengan dua orang yang suci, seorang berjanggut emas, seorang lagi dia kenali sebagai abangnya.

Mereka memberi amaran kepada Hong tentang dunia yang telah dikuasai oleh syaitan. Selepas sembuh, Hong kembali mengajar.

Hong mengambil peperiksaan perkhidmatan awam untuk kali keempat dan yang terakhir pada tahun 1843 dan gagal lagi.

Dengan penuh kekecewaan, dia merujuk beberapa risalah yang diberikan oleh mubaligh Kristian semasa dalam salah satu lawatannya ke ibu kota sebelum itu. Mubaligh barat adalah biasa di China pada waktu itu, dan Hong pernah bersemuka dengan beberapa orang daripada mereka.

Dengan risalah itu, Hong menerapkan teologi Kristian dengan visinya dan percaya bahawa lelaki berjanggut itu adalah Tuhan, abangnya pula sebagai Jesus, dia percaya dirinya adalah anak kedua Tuhan yang telah diutuskan untuk menyelamatkan China daripada syaitan dalam bentuk dinasti Qing. Dia memeluk agama Kristian dan mula menyebarkan ajarannya sendiri di rantau ini.

Bangsa Manchu menggulingkan dinasti Ming dua abad sebelum itu dan menubuhkan dinasti Qing. Di bawah pemerintahan Qing, populasi China meningkat tiga kali ganda, tetapi pada tahun 1800-an, Qing dicabar oleh realiti rev.olusi perindustrian dan kekuatan kuasa Eropah yang semakin meningkat.

Semasa tempoh kebangkitan Hong, dinasti Qing telah dikalahkan oleh British dalam Per.ang Can.du Pertama yang berakhir pada tahun 1842. China terpaksa akur dengan perjanjian perdagangan yang berat sebelah dan menyerahkan wilayah, termasuk Hong Kong.

Kekalahan yang memalukan ini, bersama dengan kemerosotan ekonomi dan kesan idea Kristian dan demokrasi barat turut menyumbang dalam mencetuskan ketegangan.

Hong Xiuquan mula menyebarkan Kristian mengikut tafsirannya sendiri di kalangan kalangan orang terdekatnya dan mula menarik ramai pengikut, termasuk organisasi sama dari wilayah Guangxi. Di sana, sebilangan besar petani yang kebanyakannya etnik Hakka melihat ada harapan dan matlamat dalam ‘visi’ Hong.

Musuh-musuh politik Qing juga melihat Hong sebagai wadah yang baik untuk menentang rejim Qing. Pada tahun 1851, apabila pergerakan itu telah menarik beribu-ribu pengikut, Taiping Tianguo (Kerajaan Keamanan Besar Dari Syurga” ditubuhkan dengan Hong sebagai pemimpin agama dan politik.

Gerakan Taiping tidak lama kemudian mengaturkan diri mereka dan bersedia untuk beraksi. Sebagai tambahan kepada doktrin Kristian, mereka percaya bahawa lelaki dan wanita adalah sama, semua harta harus dimiliki dan diagihkan secara lazim, idea seakan sosialisme yang menarik minat petani miskin, buruh, dan pelombong di rantau ini.

Seluruh ahli adalah tentera kerajaan ‘syurga’, tanpa mengira asal usul dan latar belakang sosial mereka. Jumlah mereka yang semakin meningkat membimbangkan pegawai Qing, dan kerajaan Qing mengerahkan tentera untuk menyer.ang pada tahun 1851. Tentera Taiping berjaya mengalahkan mereka.

Dalam setahun, keahlian Taiping mencecah angka sejuta. Mengatasi tentangan demi tentangan dari Qing, Taiping mengasak ke timur laut, menyerap lebih ramai rekrut semasa mereka menuju ke lembangan Sungai Yangtze.

Pada bulan Mac 1853, Taiping yang berjumlah sekitar dua juta orang men.awan kota Nanjing, yang dinamakan semula sebagai Tianjing, bermaksud “ibu kota syurga.” Kejatuhan kota utama ini menjadi tamparan padu terhadap dinasti Qing. Dengan tertubuhnya negara pemberon.tak, Qing cuba untuk menghancurkannya.

Hong sementara itu merancang untuk menyatukan kuasa Kerajaan Taiping dan mahu melancarkan Ekspedisi Utara untuk menak.luki ibu kota Qing di Beijing.

Pasukan Tianjing meninggalkan Nanjing pada Mei 1853 dan merancang untuk merekrut lebih ramai pengikut dengan berdakyah di sepanjang perjalanan namun gagal kerana perancangan strategi yang kekok dan melemahkan semangat peserta.

Pada tahun 1855, Taiping mula berundur. Kegagalan Ekspedisi Utara nampaknya menandakan kejatuhan mereka, tetapi Kerajaan Taiping terbukti amat tahan lasak dengan beberapa kemenangan militari ke atas tentera Qing.

Tentera Qing berjaya mengepung Nanjing, tetapi Per.ang Can.du Kedua yang meletus antara Qing, British dan Perancis telah mengalihkan tumpuan Qing dalam menundukkan pemberon.takan sepenuhnya.

Walaupun mencipta kejayaan di medan per.ang, tipu muslihat dan perbezaan pendapat melanda pentadbiran Taiping. Situasi mental Hong Xiuquan semakin merosot, mendorong beberapa jeneral dan penasihatnya untuk mencabarnya. Usaha mereka gagal, dan proses pemutihan yang ga.nas menyusul pada tahun 1856.

Ketidakstabilan politik yang berterusan dan beberapa kekalahan ketara, seperti kekalahan Taiping pada 1857 di tangan tentera Qing di Ruizhou, melemahkan lagi pemberon.takan itu.

Pada tahun 1859, Hong Rengan, sepupu Hong Xiuquan, merangkap salah seorang pengikut terawalnya, mengambil alih kuasa dan kawalan pergerakan itu. Dia berhasrat untuk memodenkan kerajaannya mengikut garis demokrasi barat.

Hong Rengan menggubal pembaharuan dalam pendidikan dan mengha.ramkan pelac uran, perdagangan hamba, dan Can.du. Beliau juga membuka sempadan Taiping untuk berdagang dengan pedagang asing.

Walaupun mencapai beberapa kemajuan yang signifikan dalam tempoh ini, nasib Taiping telah termeterai oleh kekalahan Qing dalam Per.ang Can.du Kedua pada tahun 1860.  Setelah sekali lagi terpaksa tunduk kepada kuasa Eropah, Qing mendapati bahawa bekas musuh mereka itu bersedia menawarkan bantuan dalam menamatkan Pemberon.takan Taiping.

Pemberon.tak menimbulkan ancaman yang besar terhadap kepentingan ekonomi Eropah di China kerana cubaan mereka yang kerap (tapi gagal) untuk menak.luk Shanghai. Pengembara asing, seperti Frederick Townsend Ward dari Amerika Syarikat dan Charles Gordon dari Britain memainkan peranan penting dalam menangkis ser.angan Taiping ke atas pelabuhan.

Peningkatan kerjasama antara kuasa barat dan pemerintah Qing menjadi faktor untuk pemimpin tentera yang berpengaruh seperti Zeng Guofa mula memodenkan tentera Qing.

Taiping ada berjuta-juta tentera, tetapi mereka terputus sumber makanan di dalam kota yang dikepung. Ketiadaan makanan untuk tentera lebih dahsyat daripada ribuan musuh mengepung kota.

Apabila Hong Xiuquan dimaklumkan perkara ini, dia tidak ambil peduli dan mengatakan bahawa rakyat boleh makan “ganlu” (sejenis herba teh manis).

Namanya semacam herba kayangan, tetapi ia sebenarnya adalah sejenis rumpai tanah. Sesetengah orang berpendapat ia tidak boleh dimakan, tetapi Hong Xiuquan berkata: “Baiklah, aku akan makan dahulu.”

Selepas itu, Hong hanya makan makanan yang diperbuat daripada rumpai ini sepanjang hari, dan akhirnya dia kerac.unan dan m.ati akibat sak.it pada tahun berikutnya.

Sebelum meninggal dunia, Hong Xiuquan masih sempat untuk meninggalkan ‘visinya kepada semua orang: “Aku akan pergi ke syurga dan menerima tentera syurga daripada bapa dan abang aku untuk menjaga Tianjing.”

Nanjing bertahan selama dua tahun dalam pengepungan, tetapi pada tahun 1864 kejatuhannya semakin jelas. Pada bulan Jun tahun itu, Hong Xiuquan meninggal dunia. Sebulan kemudian pasukan Qing memasuki Nanjing dan merebut kota itu. Pemberon.tak diburu, ditangkap dan dibu.nuh. Pemberon.takan telah berakhir.

Setiap saki baki penentangan Taiping telah dihapuskan, tetapi legasi Taiping adalah mendalam dan berkekalan. Kuasa dinasti Qing sudah sangat lemah akibat per.ang dan pemberon.takan sehingga berakhirnya Qing selaku dinasti imperial-feudalis terakhir di China pada tahun 1911.

Segala-galanya berubah selepas Republik China ditubuhkan. Setiap peraturan yang ditinggalkan bangsa Manchu telah diubah, manakala sistem egalitarianisme peninggalan Taiping terus memberi inspirasi sejauh hingga era Parti Komunis China yang akan berkuasa pada 1940-an.

RUJUKAN:

Jen, Yu-Wen (1973), The Taiping Rev.olutionary Movement, Yale University Press.


Apabila Kita Mempertikaikan Perkataan Tunafoto

Tiada masalah untuk bergurau atau bermain-main. Sebab orang yang bersikap lucu boleh hidup panjang (andai Allah izinkan). Normallah untuk orang ketawa bila mendengar frasa “tunafoto”. Saya sendiri pun tak tahan ketawa bila dengar perkataan tersebut. Kalau ada individu yang memilih frasa ‘photobomb’ berbanding “tunafoto”, saya boleh menerimanya.

Tapi tidak bagus untuk mempertikai dan memperlekeh usaha Dewan Bahasa dan Pustaka (DBP) yang mempromosikan bahasa kebangsaan. Saya yakin anda mesti pakar dalam Bahasa Melayu dan ilmu bahasa untuk mempunyai keyakinan sebegitu rupa memperlekeh DBP.

Gred A dalam kertas Bahasa Melayu, Sijil Pelajaran Malaysia (SPM) bukanlah lesen untuk bercakap seperti seorang profesional. Anda mesti memahami dan mendalami karya-karya sastera Melayu klasik seperti syair Hamzah Fansuri, Sulatus Salatin atau Tuhfat al-Nafis untuk mencabar kewibawaan pakar-pakar linguistik DBP.

Seorang pakar bahasa dan Bahasa Melayu pasti akan perasan penggunaan tuna dalam teks klasik Melayu. Contohnya, teks ‘Sejarah Tuanku Batu Badan’, “Inilah cap Pagaruyung disalin kepada tempat ini sebab sudah tuna tempatnya jadi disalin kepada kitab ini adanya.”

Perkataan tuna- ini ialah contoh penggunaan imbuhan Melayu. Ia merupakan ekspresi secara tidak langsung tentang ketidaksempurnaan, kecacatan atau kekurangan pada sesuatu perkara. Contoh, “tunabudi’ bermaksud tidak berbudi manakala “tunasusila” bererti tiada moral. Begitu juga dengan “tunaaksara’ yang sama erti dengan simpulan bahasa buta hurut iaitu tidak pandai membaca atau menulis. Contoh-contoh imbuhan lain ialah tata-, maha-, pra-, -wan, -wati, pasca-, eka- dan swa-. Saya nak ingatkan, tidak semua bahasa dunia mengandungi imbuhan. Ini bermakna Bahasa Melayu dianggap setara dengan Bahasa Inggeris atau lebih baik lagi.

Jadi, nasihat saya, simpanlah kejahilan anda itu dalam diri anda. OK, saya nak tanya. Apa cadangan alternatif anda sekiranya perkataan tunafoto itu tidak sesuai? Jangan pula cadangkan “bom foto” sebagai pengganti, ya.

Dalam Bahasa Jepun, frasa “photobomb” dikenali sebagai utsurikomi. Frasa ini tidak berkaitan sama sekali dengan bom sebab orang Jepun tidak menggemari perkataan bom. Ia mempunyai maksud sama dengan imej hantuan (ghost image) atau pantulan latar belakang (background reflections). Terma ini tidak berapa tepat tetapi selagi mana ia beri maksud sama dari segi bahasa, apa nak kisah?

Dalam Bahasa Perancis pula, perkataan selfie dipanggil “egoportrait”. Orang Perancis menggantikan perkataan self dengan ego dan photo dengan portrait. Kalau kita dengar, nampak lebih serius daripada perkataan selfie. Tetapi selagi mana sebutan tersebut tidak mengandungi unsur Bahasa Inggeris, orang Perancis tiada masalah menggunakannya. Di sini, rakyat Malaysia terlalu mencintai Bahasa Inggeris sehingga ke tahap merasa terganggu dengan pengenalan perkataan seperti swafoto atau tunafoto.

Situasi ini agak menyedihkan kerana selepas 60 tahun negara kita mengecapi nikmat kemerdekaan, kita masih memperlekeh bahasa dan warisan kita sendiri. Dan perkara ini berlaku pula pada bulan Oktober, bulan yang telah ditetapkan sebagai Bulan Bahasa Kebangsaan.

Bila kita memperlekeh asal-usul kita, kita sebenarnya memperlekeh diri kita sendiri.

Biasakan yang betul, betulkan yang biasa.

#BahasaJiwaBangsa

It’s okay to make joke. It’s okay to make fun. Funny people live longer. It’s normal for people to laugh at the term “tunafoto”. Even I myself can’t help but giggled about it. Even if someone prefers “photobomb” over “tunafoto”, I’m fine with it.

But it’s not okay to ridicule and belittle DBP’s effort to promote the national language. You must be an expert on Malay language and linguistics then for being confident enough in making fun of DBP.

An ‘A’ in SPM Bahasa Melayu is not enough for you to speak like a pro. You must be well-versed in classical Malay literature like Sulalatus Salatin, Tuhfat al-Nafis or the syair of Hamzah Fansuri in order for you to challenge the linguistic experts at DBP.

An expert in Malay language and linguistics would not fail to notice the use of “tuna” in classical Malay texts, like the one in “Sejarah Tuanku Batu Badan”:

“Tuna-” is an example of Malay affixes or “imbuhan”. It is a euphemistic expression of imperfection or the lack of something. For instance, “tunabudi” means “characterless”, and “tunasusila” means immoral. Other examples of affixes are “tata-“, “maha-“, “pra-“, “pasca-“, “eka-“, “dwi-“, “tri-“, “-wan” and “swa-“. Not all languages have affixes, therefore the Malay language must be as great as the English, if not greater.

So, it is highly advisable for you to keep your ignorance to yourself. What would be your suggestion then, if “tunafoto” is not the right word? Don’t tell me it’s “bom foto”, please.

In Japanese, “photobomb” is known as “utsurikomi” (写り込み). It has nothing to do with bomb though, as the Japanese dislike the term “bomb”. Its meaning is similar to “ghost image” or “background reflections”. Not completely correct, but who cares, if it’s syntactically comprehensible?

In French, “selfie” is called “egoportrait”. The French replaced “self” with “ego”, and “photo” with “portrait”. It sounds much more serious than selfie, but the French like it as long as it doesn’t sound English. Here, Malaysians love English so much and felt annoyed by words like tunafoto or swafoto.

It is truly sad that after 60 years of independence, we are still belittling our own language and heritage. And this happens in the month of October, Bulan Bahasa Kebangsaan.

By ridiculing our roots, we ridicule ourselves.

Betulkan yang biasa, biasakan yang betul.

#BahasaJiwaBangsa


Adakah Kamu Seorang Atheist?

Jadi baru baru ni saya ada baca post tentang kesatuan atheist di Malaysia. Seperti biasa, saya akan baca komen para netizen berkenaan hal tersebut.

Keputusan yang sangat tak bijak.

Setelah beberapa hari stress, akhirnya saya kembali ke permukaan Facebook untuk melihat komen para pendokong atheisme.

Sekali lagi, tak bijak. Walau bagaimanapun, tahap kansernya tak seteruk komen netizen biasa.

“Admin ni atheist ke nak sokong depa?”

Tak, saya bukan seorang atheist. Saya adalah bekas pemikir agnostik. Sama juga seperti admin Ayman Rasydan Wong dan Helmi Effendy. Mereka juga merupakan bekas agnostik.

“Agnostik ni binatang apa?”

Sebelum saya bercerita tentang agnostisisme, saya fikir lebih elok kalau saya sentuh dahulu fakta ringkas berkenaan atheisme. Memandangkan saya tak suka buat kerja dua kali dan agak pemalas orangnya, saya akan sertakan sekali dialog dan cerita dalam novel falsafah saya yang tengah diedit, Perumpamaan Aki.

Perkataan ‘atheist’ berasal daripada perkataan ‘atheos’ yang bermaksud “tiada Tuhan, menolak sifat atau entiti Ketuhanan”. Pada zaman tamadun purba dulu, golongan atheist ni tak wujud sebab limitasi teknologi tak mampu untuk terangkan perkara aneh dan oleh itu kepercayaan pagan wujud untuk menggantikan ruang kosong tersebut.

Walau bagaimanapun, persoalan skeptik tentang Tuhan telah pun wujud sejak zaman Greek Purba. Sebagai contoh, Aristophanes, sahabat Socrates pernah menulis satira berkenaan Socrates dan rakan-rakannya dalam karya The Clouds. Berikut adalah dialog satira berkenaan dalam olahan Perumpamaan Aki:

“Zeus itu, Zeus ini, Zeus itu bukan Tuhan!” tegas Socrates.

“Jenaka apakah? Apakah Zeus itu sudah mati? Mengapa kau menidakkan ketuhanan Zeus?”

“Zeus? Apa benda tu? Zeus tidak mati, bahkan dia tidak wujud!”

Strepsiades semakin paranoid

“Habis, atas hujah apa yang membenarkan kau berkata begitu? Siapakah yang menciptakan hujan? Haa, jawab, jawab!” tengking Strepsiades.

Socrates semakin berang

“Oh, kamu nak bukti? Aku akan buktikan. Adakah kamu pernah melihat hujan tanpa awan? Mampukah Zeus menyebabkan hujan tanpa awan yang mendung?”

“….Bila aku fikir balik, ada logiknya hujah engkau.”

“Habis, selama ini kau ingat apa?” tanya Socrates.

Situasi mula menjadi tenang.

“Menurut aku, aku selalu membayangkan hujan ialah kencing Zeus dari langit..”

Socrates tergelak kecil. Muka Strepsiades mula kemerah-merahan menahan malu.

“Diam! Sekarang, kau bagitahu aku, siapa yang membuatkan guruh halilintar, yang aku sangat takutkan?” tanya Strepsiades kembali.

“Ini berlaku ketika awan berlanggar sesama sendiri. Bukankah kamu pernah lihat kerbau apabila bergaduh, bunyinya bingit? Umpama batu dihentak batu!”

“Aku masih tak puas hati. Aku mahu jawapan yang lebih mendalam.”

“Begini, pernahkah kau lihat lohong dan saluran air pancut di sekitar Vesevius?

“Ya, aku pernah,” Strepsiades mengiakan.

“Apabila tiba masanya, wap air akan keluar melalui lohong itu. Ia hanyalah wap, tapi berkepul-kepul dan bunyinya nyaring. Bukankan serupa dengan awan-awan mendung yang berarak hitam dan berdentum guruh?”

“Tetapi, yang menggerakkan awan itu bukankah Zeus?”

“Tidak, itu ialah tiupan angin di langit, seperti asap unggun api yang ditiup bayu.”

“Itu tiupan angin? Ya, itu agak masuk akal! Aku terlupa akan wujudnya angin. Ini bermakna, Zeus tak terlibat dengan perkara ini. Oleh itu, dia tidak wujud.”

Strepsieades menggaru kepalanya.

“…Tapi aku masih tak faham. Bagaimana petir berlaku?”

“Kau masih tak faham lagikah? Bukankah sudah kukatakan, awan ketika penuh isinya dengan hujan, berlanggar degan awan mendung yang lain. Melalui itu, tekanan wapnya meningkat dan meletup, dan petir muncul dan berdentum, meledak dengan suara yang pekik,” hujah Socrates.

“Bolehkah aku terima alasanmu ini?”

Socrates menuding jarinya ke perut Stresiades dan berkata, “Kau boleh lihat pada dirimu sendiri. Sewaktu kau kenyang dengan makanan, ada kalanya perutmu sakit. Terasa seperti angin ribut mengamuk di perutmu. Lantas, perutmu memulas dan meletup dengan gema luar biasa kentutmu yang tak putus.”

“Ya, ya! Demi Hera, aku pernah merasai keperitan itu. Makanan di perutku menyebabkan ia bergendang dan akhirnya keluar dengan letupan angin. Pada mulanya, angin itu berbunyi halus seperti ‘Prapap, prapap!’ Selepas itu bunyinya makin kuat, ‘Prapapapap!’ dan ketika aku hendak melabur, kau tahu apa bunyinya? ‘PRAPAPAPAPAPAPAPPRAAAAP!’ serupa halilintar berdentum!” ulas Strepsiades dengan semangat.

Plato dalam penulisannya juga menyebut Socrates banyak mempersoalkan agama pagan Yunani kerana mengarut baginya. Namun, ini tak lah menjadikan Socrates seorang atheist. Dia mempercayai kewujudan Tuhan yang satu. Oleh sebab inilah falsafah Socrates-Plato-Aristotle senang disintesiskan dengan agama Islam sewaktu Zaman Keemasan.

Persoalan seterusnya diutarakan oleh Epicurus. Buat mereka yang mengikuti segmen falsafah anime, barangkali mereka sudah lali dengan Paradoks Epicurus sebab sejak dua menjak ni saya banyak tulis tentang falsafah atheisme dalam anime seperti ERASED, Youjo Senki dan yang bakal dikeluarkan, Berserk. Buat mereka yang tak tahu, saya rasa saya patut huraikan kembali berkenaan paradoks yang telah menghantui dunia falsafah ni lebih DUA RIBU TAHUN.

“Adakah Tuhan berniat untuk menghalang kejahatan, tapi tak mampu? Maknanya Dia maha lemah. Adakah Tuhan mampu, tapi tak mahu halang? Maknanya Dia maha zalim. Adakah Dia mampu untuk berniat dan menghalang? Jadi, mengapa ada kejahatan? Adakah dia tidak mampu untuk berniat dan menghalang? Jadi, mengapa panggil-Nya Tuhan?”- ‘Paradoks Epicurus’

Semakin banyak kali anda membaca ayat paradoks ini, saya berani jamin semakin berbelit otak anda akan jadi. Secara esennya, paradoks Epicurus membicarakan tentang permasalahan Kehendak Bebas-Takdir yang juga masih membelenggu masyarakat dunia. Inilah apa yang kita panggil sebagai teodisi. Permasalahan kejahatan. Saya sertakan paradoks Epicurus versi Perumpamaan Aki:

Sekitar 50 tahun yang lalu, sebuah kes jenayah ketenteraan telah menggegarkan seluruh dunia. Segerombolan tentera telah menyerbu sebuah rumah. Jenayah yang dilakukan? Tidak pasti sekiranya patut diceritakan kerana kisahnya meloyakan.

Diceritakan keluarga di rumah itu telah dipanggil keluar. Si isteri ditarik keluar dan dirogol beramai-ramai oleh tentera-terntera tersebut. Si ayah pula telah dipaksa utuk merogol anak kecilnya. Setelah itu, anak kecil itu ditikam bertubi-tubi sambil diperhatikan oleh ibu bapanya yang telah dipasung ke tiang. Meronta-rontalah pasangan malang itu tatkala melihat kekejaman tersebut. Pasangan malang itu akhirnya dibom hidup-hidup. Kejadian ini telah didokumentasi di rantau Eropah. Persoalan di sini ialah apa yang telah dilakukan keluarga itu sehingga dapat takdir yang sebegitu teruk? Di mana Tuhan waktu kekejaman yang sangat dahsyat berlaku?

“Mengikut logik manusia, kekejaman sebegini mampu dihalang oleh Tuhan yang Maha Kuasa tanpa hilang sebarang nilai kebaikan mahupun keburukan. Walau bagaimanapun, Tuhan tak menghalangnya sekaligus memberi maksud Tuhan taklah berkuasa seperti yang disangka. Konklusinya, entiti yang Maha Baik, yang Maha Kuasa seperti Tuhan, tak wujud,” kata Tham.

Tham sambung kembali, “Kalau kau tak faham lagi, nah aku bagi premis yang kontradik berkenaan permasalahan kejahatan.”

1) Tuhan itu Maha Kuasa, sumber kebaikan mutlak

2) Kejahatan dan kesengsaraan wujud di dunia

3) Secara logiknya, Tuhan mampu menciptakan dunia yang sempurna

4) Secara logiknya, Tuhan mampu menciptakan dunia yang sempurna hanya jika Tuhan berupaya serta mahukannya.

5) Secara logiknya, Tuhan menciptakan dunia yang sempurna

6) Jika premis 1 betul, maknanya 2 dan 5 itu betul, tapi bukan kedua-duanya betul (hanya salah satu). Ini ialah premis-premis yang kontradik, bermakna 1 tak betul.

“ Premis 2 dan 5 tak boleh terjadi dengan serentak. Mana mungkin dunia ini sempurna kalau kejahatan masih wujud? Bukankah kebaikan yang mutlak ialah apabila semua orang bahagia?” ujar Tham kepada Teh.

Persoalan Tham itu sudah berlegar berhari-hari di minda Teh. Adakah betul dunia ini memang tak adil?

Seperti yang saya sudah ceritakan sebelum ini, peristiwa penceraian ibu bapa saya telah membangkitkan persoalan ini kepada saya semasa berumur 12 tahun (dan saya tak pernah tahu pun tentang paradoks Epicurus waktu tersebut). Saya yakin saya ni budak baik, saya ikut cakap ibu bapa saya, dapat keputusan cemerlang dalam peperiksaaan, tapi kenapa mereka tetap bercerai? Saya ada buat salah apa-apakah? Kalau betul Tuhan itu berkuasa dan adil, kenapa Dia tetapkan takdir ini? Adakah Tuhan itu lemah? Kalau bukan lemah, maknanya Dia berkuasa tapi tak mahu halang kejadian tersebut daripada berlaku. Bukankah itu bermakna Tuhan itu zalim? Apakah saya masih perlukan Tuhan?

Kalau anda katakan kejahatan berlaku sebagai ujian, adakah adil bagi kaum wanita China yang tak bersalah dirogol dan dibunuh beramai-ramai oleh tentera Jepun dalam kes Rogol Nanking? Bagaimana pula dengan Unit 731 Jepun? Genosid Joseph Mengele terhadap kaum Yahudi? Dibakar hidup-hidup, pembedahan organ tanpa bius, dijadikan patung ujian senjata api dan letupan? Adakah adil? Di mana Tuhan? Adilkah Tuhan? Apakah betul justifikasi tersebut, ataupun falasi?

Saya yakin atheist yang betul-betul atheist akan bermula dari sini. Kalau anda terjumpa atheist yang menolak kewujudan Tuhan sebab agama mencetuskan kejahatan, yang itu anda boleh hempuk kepala mereka dengan buku. Itu bangang nombor 1. Kalau anda jumpa theist, sang percaya Tuhan, yang kata atheist ni penyembah syaitan, buat korban darah, dan hanya boleh dirawat dengan didikan agama, haa yang ni pun anda boleh hempuk kepala mereka dengan buku. Bangang nombor 2.

Kedua-duanya bangang. Falsafah atheisme adalah lebih rumit dan mendalam berbanding apa yang anda fikirkan. Artikel saya ini pun saya rasa anda dah terbijat-bijat nak baca. Kalau anda nak melawan atheisme, guna falsafah. Kalau anda guna ayat “Tuhan ada la kat atas sana”, itu tak membantu sebab golongan atheist hanya percaya perkara yang dapat dibuktikan secara fizikal sahaja. Jangan bawa masuk hal metafizik yang tak mampu diterangkan dengan alatan sains.

Pada zaman Pencerahan, idea-idea falsafah Ketuhanan mula bercambah dengan pesat. Tokoh seperti Baruch Spinoza telah memperkenalkan falsafah Pantheisme. Menurut beliau, Tuhan itu alam dan alam itu Tuhan. Kedua-duanya berasal daripada satu bahan yang infiniti. Memandangkan Tuhan setaraf dengan alam, maka Tuhan tidak mempunyai sebarang tanggungjawab dalam hal kesan dan akibat. Tindakan kita, pergerakan alam dan Tuhan itu semua sama kerana mengikut sifat bahan yang infiniti. Pegangan ini membawa kepada fahaman Deisme yakni Tuhan itu wujud, tapi kerana alam ini sudah lengkap, maka Dia tidak lagi bertanggungjawab ke atas alam. Tugas tersebut jatuh kepada kita.

Pada zaman tersebut jugalah, falsafah Empirisisme menjadi dominan. Falsafah ini meletakkan kebenaran sebagai sesuatu yang diselidik melalui alatan dan instrumen sains sahaja. Ini bermakna, kebenaran dan realiti itu hanyalah mampu dicerap dengan kaedah saintifik. Oleh itu, entiti seperti Tuhan, malaikat, syaitan dan perkara ghaib lain adalah pseudosains. Benda yang tak saintifik dan menipu. Tokoh empirisisme seperti David Hume mengatakan konsep metafizik yang tak mampu dicerap itu sebagai ilusi dan andaian semata-mata. Kita ambil contoh pengunaan rasionalisasi pisau cukur Occam terhadap realiti:

>Mak Ali sakit sebab dia tersepak busut lepas tu kena sakat hantu

Memandangkan ayat di atas ini mengarut, maka pisau cukur Occam digunakan untuk membuang fakta yang mengarut dan pseudosains:

>Mak Ali sakit sebab dia tersepak busut.

Kenapa?

>>Mak Ali minum air tercemar sebelum tersepak busut

Hal yang sama kita boleh guna dalam menerangkan kekarutan agama menurut atheist:

>Ali ditimpa kemalangan kerana dia tak solat subuh

Kepada

>Ali ditimpa kemalangan.

>>Ali tak servis kereta dan ditimpa kemalangan.

“Nampak tak? Semuanya dalam bentuk fizikal, bukan mental. Oleh itu, diri kita hanya terikat pada konsep fizikal. Kau dengar tak, Teh!” Tham menjerit di akhir katanya.

“Ya, aku dengar! Aku tak pekak..tapi itu tetap tak bermakna roh itu tidak wujud!” Teh membalas kata-kata Tham.

“Kau gilakah? Kau nak suruh aku percaya dengan benda yang engkau sendiri tak mampu buktikan. Aku, Tham, ahli skuad elit Yang Mulia Dapunta Nazeni ini sesungguhnya beriman pada pada konsep argumentum ad ignorantiam!” ucap Tham dengan bangga.

“Argumentum ad..apa? Apa benda tu?” soal Rekrut.

“Argumentum ad ignorantiam. Takkan budak buku kita tak tahu tentang frasa ini?” tanya Tham kembali.

Rekrut menggeleng kepala. Dia memang tak tahu tentang frasa tersebut sekalipun dia pernah belajar bahasa Latin.

“Ia bermaksud kalau benda atau premis tu kamu tak boleh buktikan, maka premis tersebut adalah salah. Macam roh, kamu tak boleh buktikan kewujudan roh. Oleh itu, argumen kamu salah sekali. Kepercayaan terhadap sesuatu yang tak wujud itu seperti kamu percaya ada atuk tua di atas langit sana tu wujud, padahal tak wujud pun.”

“Tapi admin, Islam kan agama saintifik. Kau tak baca ke pasal penemuan sains dalam al-Quran tu?”

Untuk kali ke beberapa ratus entah, JANGAN SESEKALI MENSAINTIFIKKAN AL QURAN. Al-Quran bukanlah kitab sains. Al-Quran ialah kitab wahyu. Sains sentiasa berubah, tapi wahyu itu tetap. Fahaman ini kita panggil sebagai Buccealisme dan ia berbahaya. Anda kata al-Quran ada sebut tentang Big Bang maknanya al-Quran itu betul. Macam mana kalau tiba-tiba para saintis mengatakan Big Bang tu sudah terbukti tak betul, takkan nak kata al-Quran tu tak betul, kan? Anda akan membuka lebih banyak pintu fitnah berbanding gerbang kebenaran. Al-Quran is not a book of science, but a book of signs. Datangnya menjadi panduan kepada masyarakat dalam kehidupan.

Ok, saya sambung balik. Pada abad ke-19, fahaman atheisme menjadi semakin dominan dek kesan limpahan Revolusi Perancis tahun 1789 yang membawa falsafah atheistik ke arus politik. Tokoh ekonomi politik Karl Marx mengatakan agama menyebabkan masyarakat senang dieksploitasi sang penindas dek kedudukan agama sebagai candu masyarakat. Sebagai contoh, apabila msayarakat itu ditindas, mereka bertindak dengan berdoa mengharap pembalasan di akhirat berbanding melawan kembali.

Perkara yang sama diutarakan oleh tokoh falsafah Eksistensialisme Nietzsche melalui ayat yang terkenal, “God is dead”. Beliau mengatakan nilai-nilai lama dalam agama menghalang masyarakat daripada menjadi progressif, lalu menyebabkan mereka hidup terkongkong sampai mati. Oleh itu, adalah releven bagi masyarakat untuk menganggap Tuhan telah mati dan seterusnya membentuk nilai-nilai baru yang bebas daripada nilai-nilai purba yang lapuk.

Sebagai contoh, homoseksualiti. Perlakuan homosekual itu sebenarnya normal dalam kalangan haiwan seperti monyet bonobo dan juga kambing ternakan. Dalam sesetengah kes, kelakuan ini terjadi kerana untuk mengawal populasi yang tak seimbang seperti kambing. Mengikut agama, homoseksualiti itu dilarang. Namun, kalau kita buang agama dan guna nilai prinsip yang kita cipta sendiri, bebas daripada pengaruh agama, anda akan perasan bahawa anda tak mempunyai apa –apa sebab untuk membantah homoseksualiti. Nampak tak apa maksud saya di sini?

Pemikiran Nietzsche ini dibawa ke abad seterusnya dan mencetuskan zaman Pasca Moden. Tokoh eksistensialisme Albert Camus mengatakan alam ini terlalu aneh, maka kita tak perlu nak serius sangat dengan semua benda. Apa yang kita boleh buat adalah hidup dan nikmati dunia dengan biasa berpandukan nilai kita. Falsafah ini dikira sebagai eksistensialisme agnostik di mana hal tentang Tuhan ni wujud atau tidak tak penting dan tak mampu untuk diketahui oleh sesiapa pun. Falsafah ini sebenarnya telah wujud lebih lama berbanding atheisme kerana agama seperti Buddhisme adalah agama agnostik. Ajarannya tak mementingkan hal Ketuhanan.

Apa yang penting adalah macam mana manusia nak selamat daripada kesengsaraan. Begitu juga dengan sesetengah ajaran Jainisme dan Hinduisme. Falsafah Eksistensialisme Atheistik-Agnostik ini tujuannya bukanlah untuk menolak kewujudan Tuhan, tapi untuk menunjukkan kepada masyarakat bahawa segala permasalahan di dunia ini akan dapat difahami kita dengan lebih rasional dan logik kalau kita tak masukkan Tuhan. To make more sense of things.

Kemuncak kepada dominasi fahaman atheisme adalah semasa Kesatuan Soviet menjadi kuasa dunia. Adalah dimaklumkan fahaman komunis itu radikal, maka fahaman atheistik itu dipaksa ke atas masyarakat mereka. Golongan theist telah ditindas dan diperangi oleh komuniti komunis atheist yang memegang tampuk pemerintahan negara. Masjid dan gereja dimusnahkan. Penganutnya dicampak ke kem buruh paksa gulag. Oleh sebab itulah sampai sekarang, negara-negara bekas dan masih komunis mempunyai komuniti atheist yang sangat ramai.

Setelah blok komunis runtuh, penganut-penganut agama yang ditindas kembali menganut agama secara terang-terangan. Di bawah pengaruh liberalisme yang dibawa Eropah Barat dan Amerika Syarikat, hak manusia dijaga. Oleh itu, manusia bebas untuk menganut atau tidak menganut agama selagi tak mengganggu keamanan. Perkara ini dikenali sebagai hak kebebasan beragama dan hak kebebasan bersuara.

Demikian itulah sejarah fahaman atheisme secara ringkas. Sebenarnya banyak lagi input yang boleh dimasukkan tapi artikel ini pun sudah meleret kepada lebih 2700 patah perkataan. Secara konklusinya, fahaman atheisme itu mendalam dan kalau anda nak melawan falsafah ini, guna medium falsafah juga. Guna akal bukan guna kepala lutut terus isytihar perang bagai. Kali terakhir saya baca journal demografik rakyat Malaysia, yang menjadi hakim cuma beberapa puluh orang sahaja. Bukan 27 juta orang. Apa anda ingat rakyat hakim negara ke apa? Sejak bila anda ada hak untuk jatuhkan hukuman? Biarkan tanggungjawab tu kepada hakim-hakim kita.

Anda nak lawan golongan atheist? Silakan. Hadamkan sifat 20. Banyakkan belajar tentang ilmu kalam. Haa yang atheist nak debat dengan penganut agama? Silakan tapi jangan bawa hujah mengarut macam Islam itu agama pengganas. Jangan buat malu kaum sendiri. Ekstremisme dalam kalangan ultra fundamentalis penganut agama dan atheist radikal adalah tak diperlukan di sini. Kalau anda tanya saya berdiri di pihak mana, saya akan katakan saya ini neutral. Saya merupakan seorang Muslim ASWJA tapi pada masa yang sama, saya memahami hati dan minda golongan atheist. Menjadi hipokrit adalah benda terakhir yang saya mahu buat.

Saya tamatkan artikel ini dengan hujah seorang watak dalam novel Perumpamaan Aki saya berkenaan permasalahan atheisme-theisme:

“Kalau pakcik berikan hujah ini pada orang yang tak percayakan Tuhan, saya tak rasa dia akan percaya.” Teh tak yakin dengan jawapan Aki.

“Tak percayakan Tuhan? Pfft. Macam mana dia boleh katakan begitu kalau ilmu dia pun setakat bayi baru nak merangkak? Untuk mengatakan Tuhan tak wujud, kamu perlukan Pengetahuan Mutlak. Pengetahuan kita pun setakat ini hanya terbatas pada 3 dimensi sahaja, sedangkan Pengetahuan Mutlak merangkumi pelbagai dimensi, termasuk 4 dimensi dan ke atas! Kalau dia ada Pengetahuan Mutlak, maka dia berhak untuk mengatakan Tuhan tak wujud, sebab dialah Tuhan itu! Bagi makhluk yang tak mempunyai Pengetahuan Mutlak untuk mempercayai kewujudan Tuhan, apa yang diperlukan hanyalah pengalaman atau kefahaman tentang penciptaan alam. Kesimpulannya, hanya dua jenis manusia sahaja yang wujud. Orang yang beriman dan agnostik. Fahaman atheisme itu mengarut,” hujah Aki dengan sinis


Kealpaan Sang Raja Melaka

Zaman Kesultanan Melayu Melaka sinonim dengan era gemilang dan disifatkan begitu pesat, baik dalam catatan China, Belanda mahupun catatan Melayu, iaitu Sulalatus Salatin. Sultan yang memerintah Melaka pula sering dijulang dengan sifat-sifat terpuji, seperti adil, paras yang tiada tolok bandingnya dan warak. Sultan Mansur Syah contoh terbaik yang telah memakmurkan Melaka dengan menjalin hubungan diplomatik yang harmoni dengan kerajaan Majapahit dan China, dua kuasa besar yang menunjangi zaman itu. Namun begitu, pernahkah kita menyelak tabir yang menutupi sejarah Melayu yang gilang-gemilang itu? Pernahkah kita menyelami belah Kesultanan Melayu Melaka yang gelap?

Manusia memang tidak pernah sempurna dan tidak dapat lari daripada pelakuan kesilapan. Di balik kemakmuran nama Sultan Mahmud Syah, cucu Sultan Mansur Syah, terselindunglah kecuaian-kecuaian yang biasa dilakukan oleh seseorang manusia atas nafsu yang tidak diimbangkan dengan akal pada masa itu. Kelalaian-kelalaian Sultan Mahmud Syah dalam pentadbiran akan dibincangkan di sini untuk dijadikan iktibar supaya kesilapan masa lalu tidak berulang lagi.

Kejamkah ayah yang membunuh anak sendiri? Nescaya tidak berhati perutlah orang yang sanggup mengerat darah daging sendiri! Namun demikian, Sultan Mahmud Syah sanggup memutuskan nyawa putera baginda, Sultan Ahmad Syah. Namun begitu, baginda bukan membunuh anak atas nama kelaliman tetapi kerana keanehan tabiat anaknya. Berteraskan cerita Sulalatus Salatin, pada waktu bertakhta Sultan Ahmad Syah, Sultan Ahmad Syah tidak suka mendengar nasihat pembesar-pembesar yang tua malah melalaikan mereka. Baginda hanya suka bergaul dan bermesra-mesraan dengan orang-orang muda (A. Samad Ahmad, 2015:271) . Pemuda-pemuda yang dikasihi Sultan Ahmad Syah terlalu banyak,  iaitu Tun Ali Hati, Tun Mai Ulat Bulu, Tun Muhammad Rahang, Tun Muhammad Unta, Tun Ali Berudu, Tun Ali Kenyal…jumlah kesayangannya 14 orang pemuda, 30 orang hamba raja (A. Samad Ahmad, 2015:265). Pelanggaran tabii kelelakian yang fitrahnya jatuh hati kepada perempuan mengakibatkan bahawa Sultan Mahmud Syah “tiada berkenan pada baginda akan afal anakanda baginda itu membuangkan akmal raja-raja”, iaitu mencemarkan kebijaksanaan dan maruah raja. Sesetengah sejarawan mentafsirkan perangai Sultan Ahmad Syah sebagai kesukaan kepada jantina yang sama tetapi sesetengah sejarawan pula berpendapat bahawa Sultan Ahmad Syah hanya degil tidak hendak menurut perintah pembesar yang lebih tua daripadanya. Iktibar yang dapat kita peroleh di sini menurut pertimbangan akal orang sekarang bahawa kita harus menerima kekurangan anak kandung sendiri dan berusaha menasihatkan supaya dia mengubah kekurangannya. Cela itu tidak begitu serius sehingga Sultan Ahmad Syah terpaksa dibunuh untuk Sultan Mahmud Syah menghilangkan perilaku yang mencolok mata itu. Sehodoh mana pun anak kita, dia masih anak kita.

Sultan Mahmud Syah mempunyai seorang saudara yang sangat kacak yang bernama Raja Zainal. Raja Zainal terlalu tampan bahkan Sultan Mahmud Syah tidak mendapat sambutan sehangat sambutan terhadap saudaranya itu daripada rakyat jelata. Kekacakan Raja Zainal disifatkan berlebih-lebihan dalam Sulalatus Salatin, seperti yang berikut: “Maka segala anak bini orang dan segala anak dara-dara yang taruhan, sekaliannya beterpaan hendak melihat Raja Zainal; ada yang menengok dari balik pintu, ada yang menengok dari kisi-kisi, ada yang menengok dari tingkap, ada yang menengok dengan menyingkap atap, ada yang memesukkan dinding, ada yang memanjat pagar (A. Samad Ahmad, 2015:235).” Sangat amat tampanlah Raja Zainal sehingga anak dara sanggup membalikkan rumah untuk menatap seri wajahnya. Kerana ketampanannya, Raja Zainal sombong, menggunakan kesempatan ini untuk mengambil apa-apa jualan yang disumbangkan rela oleh rakyat dan barang jualan yang tidak berkenan padanya, dia memberikan barang tersebut kepada pengikut-pengikutnya. Dengan menggunakan alasan bahawa Raja Zainal mencuri harta rakyat, Sultan Mahmud Syah menyuruh Hang Berkat membunuh Raja Zainal. Pada kala malam yang sunyi, sewaktu semua orang sudah dibuai mimpi, Hang Berkat menyusup ke dalam rumah Raja Zainal lalu menikam dadanya sehingga Raja Zainal melambung-lambung diri, bagai ayam yang disembelih (A. Samad Ahmad, 2015:236). Selepas itu, Sultan Mahmud Syah dan Hang Berkat berpakat melakonkan sandiwara tipu daya pula. Ketika mendengar kehebohan orang yang melaungkan bahawa Raja Zainal sudah mati dibunuh orang, Sultan Mahmud Syah berpura-pura keluar dari biliknya ke singgahsana lalu menyuruh Hang Berkat menyiasat peristiwa ini tetapi selepas lakonan ini tamat, Sultan Mahmud Syah mengakui Hang Berkat sebagai saudara pula, mengurniakan gelar “Sang Sura” kepadanya. Daripada kisah ini, kita menyaksikan bahawa kecemburuan dapat membinatangkan seseorang yang alim dan adil. Oleh itu, kita patut menjauhi kecemburuan dan yakin akan kebolehan sendiri serta berusaha mengasah bakat sendiri; melakukan apa-apa atas usaha sendiri, seperti suruhan Za’ba: bergantung pada kebolehan sendiri dan rajin menyiasat kebenaran, jangan bertaklid buta.

Seseorang pahlawan yang perkasa dapat menggagahkan hati kepada apa-apa ancaman sahaja namun terpaksa kalah di bawah kaki perempuan. Hal ini dikatakan demikian kerana biarpun taktik perang itu tangkas, tepat dan gagah, hati yang berdenyutkan keberahian tetap melemahkan sendi tulang yang perkasa. Sultan Mahmud Syah, sultan Melaka kalah kepada nafsu keberahian terhadap isteri pembesarnya, Tuan Biajid. Sementara Tuan Biajid ke Merka, kawasan pegangannya untuk mentadbirkan kawasan itu, Sultan Mahmud Syah mencerobohi rumah Tuan Biajid untuk menemui cahaya mata yang mencintakannya siang dan malam lalu bersuka-sukaan dengannya semalaman (A. Samad Ahmad, 2015:193). Ketika Tuan Biajid pulang dari Merka dan mendapati bahawa rumahnya terang-terangan pada waktu malam, dia tahu bahawa Sultan Mahmud Syah sedang bercumbu-cumbuan dengan isterinya. Nafsu amarah membakar hatinya yang setia tetapi kewarasan masih mengekang dia memesongkan kesetiaannya terhadap sultan. Maka Tuan Biajid tidak membunuh Sultan Mahmud Syah kerana nafsu berangnya yang membakarnya buta-buta, namun hanya menimang-nimang lembing di tangan di ambang pengamukan sambil mengherdik sultan: “Beginikah layanan tuan sedang patih sayang kepada tuan? Kalau tuan hamba bukan tuanku, pastilah lembing ini kuterbangkan ke dadamu.” Hamba pengiring baginda hendak mengamuk tetapi ditenangkan oleh baginda. Sultan Mahmud Syah pula berlapang hati mengampuni Tuan Biajid kerana menyedari keterlanjurannya. Nyata dalam ceritalah bahawa kita kadangkala akan disesatkan oleh nafsu sehingga terpaksa menghadapi akibat yang tidak pernah kita pertimbangkan sebelum melakukan kemudaratan itu. Kelalaian Sultan Mahmud Syah ini mengingatkan kita agar kita mempertimbangkan kesan baik buruk sesuatu perbuatan dahulu kerana Hamka (2017:60) menyatakan bahawa nafsu itu keindahan pada mulanya tetapi pintu penderitaan sebaliknya akal kesengsaraan sedikit pada mulanya tetapi pintu kebahagiaan abadi.

Ketika berasa bahawa darjatnya yang tersangat mulia itu terancam, seseorang raja pasti hendak memutuskan dalang di balik tabir supaya takhtanya terpelihara. Namun demikian, putusan yang ditentukan tanpa usul periksa pasti menghumban sultan ke gedung kesesalan. Kelalaian pembunuhan tanpa usul periksa ini dapat dikaitkan dengan cerita Sultan Mahmud Syah. Menurut A. Samad Ahmad (2015:255) pada suatu hari, terdapat dua saudagar Melaka yang teramat kaya di Melaka, Nina Sura Dewana dan Raja Mendaliar. Pada suatu hari, Nina Sura Dewana mendakwa Raja Mendaliar ke mahkamah kerana masalah harta. Sekembali ke kediaman, permainan kesyakan hati membuat bahawa Nina Sura Dewana memikirkan bahawa Raja Mendaliar mungkin akan merasuahi Bendahara Tun Mutahir untuk berpakat Bendahara Tun Mutahir bagi menjatuhkan hukum pembunuhan kepadanya. Oleh itu, Nina Sura Dewana bertindak lebih awal dengan mendatangi Bendahara Tun Mutahir pada malam itu juga lalu berbaik-baik dengan Bendahara dengan memberikan sekati emas kepadanya. Tun Mutahir pula tidak meragui niat Nina Sura Dewana, menganggap berian itu sebagai hadiah.

Pada pihak Raja Mendaliar pula, terdapat seorang India yang bernama Kitul. Kitul berhutang kepada Raja Mendaliar. Untuk melangsaikan hutangnya yang banyak, Kitul yang licik menggunakan helah. Kepada Raja Mendaliar, Kitul memfitnah bahawa Bendahara Tun Mutahir hendak memberontak dengan menggulingkan kerajaan Sultan Mahmud Syah kerana telah mengumpulkan harta (emas Nina Sura Dewana) sebagai persediaan menaiki takhta. Sebagai akibat, kemurkaan memenuhi kalbu sultan, meruntuhkan neraca kewarasan, mendorong sultan menurunkan perintah membunuh Tun Mutahir. Setelah Sultan Mahmud Syah memeriksa peristiwa sebenarnya, malah memaklumi wasiat bahawa sebelum mati, Tun Mutahir nekad menyerahkan hartanya kepada sultan sebagai tanda bakti (A. Samad Ahmad, 2015:258), kesesalan yang bertamu dan menggenangi hati nurani sudah tidak dapat memutar sejarah kembali lagi. Sultan Mahmud Syah sudah kehilangan seorang Bendahara yang bijaksana. Daripada riwayat ini, dapatlah kita mengambil iktibar bahawa sebelum melakukan sesuatu, kita tidak harus hanya mendengar perkataan orang lain sebagai putusan muktamad sebaliknya kita harus menyiasat kebenaran hal itu, barulah kita bertindak.

Setiap manusia ada cacat cela; hanya Allahlah yang sempurna. Sultan Mahmud Syah, walaupun menduduki hierarki masyarakat yang tertinggi, menjadi khalifah Allah, baginda masih tidak lepas daripada kecuaian sebagai akibat daripada hasutan nafsu yang mengatasi timbangan akalnya. Kecuaian-kecuaian Sultan Mahmud Syah telah menjadi tikar hamparan sejarah yang mengelakkan kita terjunam ke kawah kesalahan hina yang sama. Karangan ini bukan bertujuan memburuk-burukkan keagungan Sultan Mahmud Syah tetapi menyarankan agar kita mengambil iktibar daripada beberapa kecuaian baginda lalu memperbaik budi kita supaya sejarah benar-benar bernilai sebagai cermin masa kini.

Rujukan

A. Samad Ahmad. (2015). Sulalatus Salatin Sejarah Melayu edisi pelajar. Kuala Lumpur: Dewan Bahasa dan Pustaka

Hamka. (2017). Falsafah hidup. Kuala Lumpur: PTS Publishing House.


Moana: Perkaitannya Dengan Tamadun Melayu.

Filem ini sebenarnya sangat dekat dengan bangsa-bangsa Melayu. Kita akan belajar mengenai benang halus antara bangsa Melayu dan Hawaii, sehingga kita menganggap bahawa cerita ini ialah cerita tentang kita juga.

Dalam Around The World With A King (1904), tulisan William N. Armstrong, pada halaman 126, ketika Raja Kalakaua dari Hawaii bertemu dengan Raja Chulalongkorn dari Thailand pada lewat bulan March tahun 1881 ketika raja Chulangkorn bertanyakan dari bangsa manakala Raja Kalakaua ini berasal, tanpa berselindung dengan penuh bangga, Raja Kalakaua mengatakan:

“Darah Melayu mengalir dalam badan beta!”

Lalu disahut: “Orang Thai pun mengalir darah bangsa Melayu dalam diri mereka!”

TETAPI nanti dulu, anda sedang kalau berminat dengan topik mengenai Tamadun Melayu seperti ini, maka belilah buku kami, KITAB TAMADUN MELAYU pada pautan: http://bit.ly/3zPRM5B

Ya kawan-kawan, kita sedang menonton sebuah filem yang sedang menggambarkan kepada kita tentang sebuah saudara jauh kita yang serumpun dari sudut bahasa, sejarah, budaya, dan juga keturunan. Kita sedang melihat sebuah filem yang membicarakan tentang kebudayaan seorang saudara jauh Melayu dan bagaimana mereka melupakan diri mereka setelah sekian lama ditelan oleh sejarah. Ironinya, situasi yang sama turut terlihat pada bangsa Melayu kita sendiri.

Saya cukup memuji Disney dalam kajian mereka mendalam tentang rumpun Austronesia/Melayu-Polinesia sebelum menghasilkan filem ini, sesuatu yang filem mahupun karya Malaysia sangat kekurangan. Sebagai contoh, dalam filem ini anda akan melihat bagaimana babi, ayam, kelapa dan tatu menjadi objek yang selalu dipaparkan seiring dengan perkembangan watak Moana itu sendiri. Mengapakah sedemikian?

Dalam makalah Coconut (Cocos nucifera L.) DNA studies support the hypothesis of an ancient Austronesian migration from Southeast Asia to America tulisan Luc Baudouin dan Patricia Lebrun, dua penulis ini mencadangkan bahawa antara faktor utama yang membuatkan kelapa boleh berada sehingga jauh Ecuador dan Benua Amerika kerana dibawah oleh suku-suku Austronesia/Melayu-Polinesia daripada Asia Tenggara kira-kira 2000 tahun yang lalu.

Siapa suku-suku Austronesia ini? Tentunya nenek moyang kita, orang Melayu dan pelbagai suku-suku pelaut Austronesia yang wujud hari ini. Justeru, tidak hairanlah kalau anda melihat bagaimana kelapa cukup sinonim dengan pelaut-pelaut Austronesia di dalam filem ini.

Tidak cukup dengan itu, misalnya penggunaan ayam dan babi juga sangat berkait rapat dengan tamadun pelaut Austronesia/Melayu-Polinesia itu sendiri. Sebagai contoh, ayam sangat dekat dengan Austronesia/Melayu-Polinesia.

Austronesian Diaspora and The Ethnogeneses of People in Indonesian Archipelago : Proceedings of the International Symposium mengatakan bahawa orang Austronesia/Melayu-Polinesia adalah antara bangsa terawal di dunia yang mula menjinakkan ayam dan mendomestikkan pengunaaan ayam.

Begitu juga dengan babi yang juga dikatakan bangsa Austronesia/Melayu-Polinesia antara bangsa terawal yang mengaplikasikan pengunaan babi berbanding bangsa lain lalu tersebar ke serata tamadun yang lain.

Sebab itu, watak yang mengiringi Moana dalam filem ini berkisarkan seekor babi yang comel dan juga seekor ayam yang mereng yang sangat mencuit hati para penonton. Filem ini sangat jujur mengambarkan betapa suku-suku Austronesia/Melayu-Polinesia ini ialah raja lautan.

Sebagai contoh, ketika Moana terjumpa sebuah gua atas bimbingan neneknya, dan sekaligus memorinya terus terbang tentang siapakah sebenarnya bangsa Austronesia/Melayu-Polinesia.

Sebuah babak yang mengambarkan nenek moyang Moana begitu gigih meredah lautan. Bahkan lirik-lirik lagunya sungguh berhantu dan membuatkan bulu roma saya terus meremang. Saya kongsikan dengan kalian:

“We read the wind and the sky when the sun is high
We sail the length of the seas on the ocean breeze
At night, we name every star
We know where we are
We know who we are, who we are.”
“We keep our island in our mind
And when it’s time to find home
We know the way.”
“We are explorers reading every sign
We tell the stories of our elders in a never-ending chain.”

Apa yang anda dapat daripada lirik lagu di atas? Lagu ini menceritakan kepada kita siapa itu bangsa Austronesia/Melayu-Polinesia itu sebenarnya! Suka saya kaitkan lirik di atas dengan sejarah tentang bagaimana Lynda Shaffler ada memetik dalam buku beliau.

“Bangsa Melayu berlayar dengan bantuan bacaan angin dan bintang, melalui pembacaan akan bentuk dan warna awan, atau melalui pembacaan warna air laut, melalui gelombang dan juga alunan ombak lautan.

Orang Melayu dapat mengenal pasti lokasi sebuah pulau sejauh 30 batu jauhnya melalui pembacaan pada spesis burung, ikan dan batu karang yang ada di dalam lautan, sambil dibantu oleh alunan ombak.”

Babak ini dapat dilihat apabila Maui berlayar merentasi lautan luas bersama dengan Moana. Filem ini menggambarkan ilmu yang dimiliki oleh Maui dan lirik lagu We Know The Way seperti mana yang dicatatkan oleh Lynda Shaffler. Hayati bait-bait lirik seperti:

Dengan jelas, digambarkan bagaimana Maui mengajarkan Moana bagaimana untuk membaca bintang dan angin, untuk membaca air laut dan menaikkan layar dan mengenal pasti bagaimana untuk mengetahui mereka sudah sampai ke bahagian perairan atau tidak. Info tambahan untuk lirik lagu itu, kalau anda turut mendengar dan memasang telinga lirik dalam Bahasa Hawaii, anda akan menjumpai perkataan2 dalam Bahasa Hawaii yang wujud dalam Bahasa Melayu menjadikan dua bahasa ini sebagai bahasa adik-beradik. Sebagai contoh, Pulau dan Benua.

Tentunya, babak paling berhantu di dalam filem ini ialah di babak akhir yang melibatkan bagaimana Moana berhadapan dengan makhluk yang menjadi batu penghalang antara Moana dan Maui untuk mencapai misi dan objektif mereka.

Ketika Moana sedang memujuk si raksasa yang sedang mengamuk itu, saya cukup tersentuh dengan bait-bait ayat yang berbunyi:

“Mereka rampas hati kau daripada diri kau. Tetapi pada penghujungnya, hanya kau yang mengenali siapa diri kau!”

Saya terus mengaitkan babak itu dengan percubaan penjajah untuk menjatuhkan prestij bangsa Melayu dan bangsa-bangsa lain dalam rumpun Austronesia/Melayu-Polinesia. Saya memandang hati itu sebagai simbolik akar, imej dan identiti rumpun Austronesia/Melayu-Polinesia itu sendiri.

Apabila penjajah menjajah mereka, mereka cuba membuatkan bangsa2ini menjauhkan diri mereka hakikat diri mereka. Sebagai contoh bangsa Melayu, betapa berusahanya penjajah ini cuba mengambarkan siapa diri kita dan mengubah sejarah kita.

Namun, pada penghujungnya hanya kita sahaja yang mengenali diri kita. Kita ialah bangsa pelaut yang menjelajah dan menjajah. Kita mengetahui prestij bangsa kita, dan semoga ia tidak ditelan zaman!